				|

		52013PC0035

			Javaslat A TANÁCS HATÁROZATA A gyermektartás és a családi tartások egyéb formáinak nemzetközi behajtásáról szóló, 2007. november 23-i hágai egyezménynek az Európai Unió nevében történő jóváhagyásáról szóló, 2011. június 9-i tanácsi határozat II. és III. mellékletének módosításáról /* COM/2013/035 final - 2013/0019 (NLE) */

			   	INDOKOLÁS

1.
A JAVASLAT HÁTTERE

A gyermektartásdíj és a családi tartásdíjak
egyéb formáinak nemzetközi behajtásáról szóló 2007. évi hágai egyezmény célja a
gyermektartásdíj és a családi tartásdíjak egyéb formái hatékony nemzetközi
behajtásának biztosítása. Mivel a tartási követelések túlnyomó többsége a
gyermektartásra vonatkozik, az egyezmény mindenekelőtt gyermekvédelmi
intézkedés.
A Tanács 2011. március 31-én elfogadta a
gyermektartásdíj és a családi tartásdíjak egyéb formáinak nemzetközi
behajtásáról szóló 2007. évi hágai egyezménynek az Európai Unió nevében történő
aláírásáról szóló határozatot. Az egyezményt 2011. április 6-án írták alá az
Európai Unió nevében.
A Tanács 2011. június 9-én elfogadta a 2007.
évi tartásról szóló hágai egyezménynek az Európai Unió nevében történő
jóváhagyásáról szóló határozatot. A jóváhagyásról szóló okirat letétbe
helyezését 2012. december 10. utánra irányozták elő. Ezt a határidőt a tanácsi
határozat 7. cikke állapította meg arra nézve, ameddig a tagállamoknak
értesíteniük kell a Bizottságot az egyezmény keretében kijelölt központi
hatóságok elérhetőségeiről, valamint az egyezmény 57. cikkében említett
jogszabályokra, eljárásokra és szolgáltatásokra vonatkozó információkról.
A tanácsi határozat 5. és 6. cikke emellett
előírja az Unió számára, hogy jelentse be a 44. cikk (3) bekezdése szerinti fenntartást,
valamint tegye meg a 11. cikk (1) bekezdésének g) pontja és a 44. cikk (1) és
(2) bekezdése szerinti nyilatkozatokat. A fenntartás és a nyilatkozatok
szövegét a tanácsi határozat II. és III. bekezdésében csatolták.
A tárgyalások során a 2011. május 16-i
határidőt határozták meg annak érdekében, hogy a tagállamok tájékoztatást
adhassanak a nyilatkozatról és az Unió által, a jóváhagyási okirat letétbe
helyezésekor bejelentendő fenntartásokról.
Mindazonáltal a 2011. június 9-i tanácsi
határozat elfogadása után néhány tagállam szükségesnek érezte, hogy módosítsa
korábbi nyilatkozatát (Lettország), vagy új nyilatkozatot és fenntartásokat
jelentsen be a tanácsi határozat 5. és 6. cikke alapján (Ciprus, Luxemburg és
Portugália),
Ezért a jóváhagyási okirat letétbe helyezését
megelőzően a II. és III. mellékletet megfelelően módosítani kell.

2.
AZ ÉRDEKELTEKKEL FOLYTATTOTT KONZULTÁCIÓ EREDMÉNYEI

A kérdést megvitatták a Tanács polgári jogi
munkacsoportjának ülésein (általános kérdések), különösen a 2012. június 11-i
ülésen. A mellékletek módosítására irányuló utolsó kérés 2012. július végén
érkezett, az angol fordítások pedig 2012. augusztus 20-án készültek el. A
Bizottság arról tájékoztatta a tagállamokat, hogy a 2011. június 9-i tanácsi
határozat módosítását leghamarabb 2012. november végén fogják elfogadni.
2013/0019 (NLE)
Javaslat
A TANÁCS HATÁROZATA
A gyermektartás és a családi tartások egyéb
formáinak nemzetközi behajtásáról szóló, 2007. november 23-i hágai egyezménynek
az Európai Unió nevében történő jóváhagyásáról szóló, 2011. június 9-i tanácsi
határozat II. és III. mellékletének módosításáról
AZ EURÓPAI UNIÓ TANÁCSA,
tekintettel az Európai Unió működéséről szóló
szerződésre és különösen annak 81. cikke (3) bekezdésének első albekezdésére,
összefüggésben a 218. cikke (6) bekezdése b) pontjával és a 218. cikke (8)
bekezdése második albekezdésének első mondatával,
tekintettel az Európai Bizottság javaslatára,
tekintettel az Európai Parlament véleményére[1],
mivel:
(1)
A 2011/432/EU tanácsi határozat II. melléklete
jelzi, hogy az Európai Uniónak fenntartást kell bejelentenie a gyermektartás és
a családi tartások egyéb formáinak nemzetközi behajtásáról szóló, 2007.
november 23-i hágai egyezmény jóváhagyásakor, annak 62. cikkével összhangban.
(2)
A 2011/432/EU tanácsi határozat III. melléklete
jelzi, hogy az Európai Uniónak nyilatkozatokat kell tennie a gyermektartás és a
családi tartások egyéb formáinak nemzetközi behajtásáról szóló, 2007. november
23-i hágai egyezmény jóváhagyásakor, annak 63. cikkével összhangban.
(3)
A tagállamok értesítették a Bizottságot a II. és
III. bekezdésbe foglalt fenntartás és nyilatkozatok további módosításairól.
Ezért helyénvalónak tűnik módosítani ezeket a mellékleteket, mielőtt letétbe
helyeznék a gyermektartás és a családi tartások egyéb formáinak nemzetközi
behajtásáról szóló, 2007. november 23-i hágai egyezmény jóváhagyási okiratát.
ELFOGADTA EZT A HATÁROZATOT:
1. cikk
A 2011/432/EU tanácsi határozat II. és III.
melléklete helyébe e határozat megfelelő mellékletei lépnek.
2. cikk
Ez a határozat az elfogadásának napján lép
hatályba.
3. cikk
Ennek a határozatnak a tagállamok a címzettjei.
Kelt Brüsszelben, -án/-én.
                                                                       a
Tanács részéről
                                                                       az
elnök
II.
MELLÉKLET
Az Európai Unió fenntartása
a gyermektartás és a családi tartások egyéb
formáinak nemzetközi behajtásáról szóló
2007. november 23-i
hágai egyezmény (a továbbiakban: az egyezmény)
jóváhagyásakor,
annak 62. cikkével összhangban
Az Európai Unió az
egyezmény 44. cikkének (3) bekezdésében előírt, alábbi fenntartást jelenti be:
A Ciprusi
Köztársaság, a Cseh Köztársaság, az Észt Köztársaság, a Görög Köztársaság, a
Lett Köztársaság, a Litván Köztársaság, a Magyar Köztársaság, a Lengyel
Köztársaság, a Szlovák Köztársaság, a Svéd Királyság, valamint Nagy-Britannia
és Észak-Írország Egyesült Királysága ellenzik a francia nyelvnek a központi
hatóságok közötti kommunikációban való használatát.
A Luxemburgi
Nagyhercegség ellenzi az angol nyelvnek a központi hatóságok közötti
kommunikációban való használatát
___________________
III. MELLÉKLET
Az Európai Unió nyilatkozatai
a gyermektartás és a családi tartások egyéb
formáinak nemzetközi behajtásáról szóló 2007. november 23-i
hágai egyezmény (a továbbiakban: az egyezmény)
jóváhagyásakor,
annak 63. cikkével összhangban
1.         Az
egyezmény 11. cikke (1) bekezdésének g) pontjában említett nyilatkozat
Az Európai Unió
kijelenti, hogy az alább felsorolt tagállamokban az egyezmény 10. cikke (1)
bekezdésének a) pontja és (2) bekezdésének a) pontja szerinti kérelemtől eltérő
kérelmeknek tartalmazniuk kell az egyes felsorolt tagállamok tekintetében az
alábbi információkat vagy dokumentumokat:
A Belga Királyság:
–          A 10. cikk
(1) bekezdésének e) és f) pontja, valamint (2) bekezdésének b) és c) pontja
szerinti kérelmek esetében a határozat(ok) teljes szövegének hitelesített
másolata.
A Cseh Köztársaság:
–          A központi
hatóságnak a kérelmező által a 42. cikk szerint adott meghatalmazás.
Németországi
Szövetségi Köztársaság:
–          A jogosult
állampolgárságát, szakmáját vagy foglalkozását, valamint adott esetben jogi
képviselőjének nevét és címét.
–          A
kötelezett állampolgárságát, szakmáját vagy foglalkozását, amennyiben a
jogosult számára ezek az adatok ismertek.
–          -
Átruházott tartási követeléseket érvényesítő közjogi hivatal által benyújtott
kérelem esetében azon személy nevét és elérhetőségét, aki a követelést
átruházta.
–          Végrehajtható
követelés indexálása esetében az indexálás kiszámítási módját, törvényben
előírt kamatok megfizetésére vonatkozó kötelezettség esetében pedig a
törvényben előírt kamatlábat és azt az időpontot, amelytől számítva a kamatok
esedékesek.
A Lett
Köztársaság:
– A kérelem
tartalmazza a Hágai Nemzetközi Magánjogi Konferencia által ajánlott és
közzétett megfelelő formanyomtatványokon megjelölt információkat, és csatolni
kell hozzá az állami adó megfizetéséről szóló igazolást, amennyiben a kérelmező
nem mentesül az állami adó megfizetése alól, vagy nem részesül
költségmentességben, továbbá a kérelemben foglalt információkat megerősítő
dokumentumokat.

–          - A
kérelem tartalmazza a kérelmező személyi kódját (ha rendelkezik ilyennel a Lett
Köztársaságban) vagy személyi azonosító számát, ha rendelkezik ilyennel; az
alperes személyi kódját (ha rendelkezik ilyennel a Lett Köztársaságban) vagy
személyi azonosító számát, ha rendelkezik ilyennel; mindazon személyek személyi
kódját (ha rendelkeznek ilyennel a Lett Köztársaságban) vagy személyi azonosító
számát, ha rendelkeznek ilyennel, akik számára a tartásdíjat kérik.
–          Az
egyezmény 10. cikke (1) bekezdésének a), b), d) és f) pontjában, valamint (2)
bekezdése a) és c) pontjában említett azon kérelmeket, amelyek (az egyezmény
15. cikke értelmében véve) nem gyermektartásra vonatkoznak, olyan dokumentummal
kell kiegészíteni, amelyből megállapítható az eredeti eljárás helye szerinti
államban a kérelmező részére nyújtott költségmentes jogi segítségnyújtás
mértéke, és amely tartalmaz a már kérelmezett jogi segítségnyújtás típusára és
mennyiségére vonatkozó információkat, valamint megjelöli, hogy a továbbiakban
milyen jogi segítségnyújtásra lesz szükség.
–          Az
egyezmény 10. cikke (1) bekezdésének b) pontjában említett kérelmekhez olyan
dokumentumot kell csatolni, amely megjelöli a kérelmező által választott
végrehajtási eszközöket (a kötelezett ingó vagyonán, pénzeszközein és/vagy
ingatlan vagyonán foganatosított behajtási eljárások).
_          Az
egyezmény 10. cikke (1) bekezdésének b) pontjában említett kérelmekhez a
kötelezettség kiszámítását tartalmazó dokumentumot kell csatolni.
_          Az
egyezmény 10. cikke (1) bekezdésének c), d), e) és f) pontjában, valamint (2)
bekezdése b) és c) pontjában említett kérelmekhez olyan dokumentumokat kell
csatolni, amelyek alátámasztják a jogosult és/vagy a kötelezett pénzügyi
helyzetével és kiadásaival kapcsolatos információkat.
A Lengyel
Köztársaság:
I.          A 10. cikk (1) bekezdésének b) pontja szerinti kérelem
1.         A határozat végrehajtása iránti kérelemnek tartalmaznia kell annak a
bíróságnak a nevét, amely a határozatot hozta, valamint a határozat dátumát és
az eljárás feleinek vezeték- és utónevét.
2.         A kérelemhez a következő dokumentumokat kell csatolni:
–          a
végrehajtható okirat eredeti példánya (a határozat hitelesített másolata a
végrehajtására vonatkozó határozattal együtt),
–          a
hátralékos összegek részletes jegyzéke,
–          annak a
bankszámlának az adatai, amelyre a behajtott összegeket át kell utalni,
–          a kérelem
és a mellékletek másolata,
–          valamennyi
dokumentum (hivatásos) hiteles fordító által készített lengyel nyelvű
fordítása.
3.         A
kérelmet, a kérelem indoklását, a hátralékok felsorolását és a kötelezett
pénzügyi helyzetével kapcsolatos információkat személyesen a jogosult(ak)nak,
kiskorú jogosult esetében a jogi képviselőnek kell aláírnia.
4.         Ha a
jogosultnak nincsen birtokában a végrehajtható okirat eredeti példánya, akkor
ennek okát (pl. a dokumentum elveszett vagy megrongálódott, vagy a bíróság nem
állította ki a végrehajtható okiratot) meg kell jelölni a kérelemben.
5.         A
végrehajtható okirat elvesztése esetén, mellékelni kell az elveszett példányt
pótló végrehajtható okirat kiállítására irányuló kérelmet.
II.        A 10.
cikk (1) bekezdésének c) és d) pontja szerinti kérelmek
1.         A gyermektartásdíjat megítélő határozat meghozatala iránti kérelemnek
tartalmaznia kell a gyermektartásdíjként kért havi összeget minden egyes
jogosultra vonatkozóan.
2.         A kérelmet és a kérelem indoklását személyesen a jogosult(ak)nak,
kiskorú jogosult esetében a jogi képviselőnek kell aláírnia.
3.         A
határozat meghozatala iránti kérelem indokolásában fel kell tüntetni a kérelmet
indokoló minden tényt, de mindenekelőtt az alábbiakra vonatkozó információkat:
a.         a jogosult
és a kötelezett közötti kapcsolat: gyermek (házasságból született gyermek/a
kötelezett által hivatalosan elismert gyermek/bírósági eljárás során
megállapított apaság), egyéb rokonsági fok, házastárs, volt házastárs, egyéb
hozzátartozó,
b.         a jogosult
pénzügyi helyzetével kapcsolatos információknak tartalmazniuk kell a
következőkre vonatkozó adatokat:
–          a jogosult
életkora, egészségi állapota és iskolai végzettsége,
–          a
jogosulttal kapcsolatos havi kiadások (élelmezés, ruházkodás, személyi
higiénia, megelőzés, gyógyszerköltség, rehabilitáció, képzés, szabadidős
költségek, rendkívüli költségek stb.),
–          (amennyiben
a gyermektartásdíjat több jogosult számára kérelmezik, a fenti adatokat minden
egyes jogosultra vonatkozóan meg kell adni),
–          a kiskorú
jogosult gondját viselő szülő iskolai végzettsége, szakképzettsége és
foglalkozása,
–          a kiskorú
jogosult gondját viselő szülő jövedelmének forrása és havi összege,
–          a kiskorú
jogosult gondját viselő szülőnek a saját megélhetésével, illetve a jogosulton
kívül általa eltartott egyéb személyekkel kapcsolatos havi kiadásai;
c.         a
kötelezett pénzügyi helyzetével kapcsolatos információknak szintén
tartalmazniuk kell a kötelezett iskolai végzettségére, szakképzettségére és
foglalkozására vonatkozó adatokat.
4.         Meg kell
jelölni, hogy az indoklásban leírt tények közül melyeket kell a
bizonyításfelvétel (pl. a dokumentum felolvasása a tárgyalás során, a tanú(k)
meghallgatása, a jogosult vagy a jogi képviselőjének meghallgatása, a
kötelezett meghallgatása stb.) során megállapítani.
5.         Minden
olyan kért bizonyítékot és információt fel kell tüntetni, amely szükséges
ahhoz, hogy a bíróság elvégezhesse a bizonyításfelvételt.
6.         A
dokumentumok eredeti példányát vagy hitelesített másolatát kell a kérelemhez
csatolni; az idegen nyelven készült dokumentumokhoz hitelesített lengyel nyelvű
fordítást kell csatolni.
7.         Tanúk:
minden tanú vonatkozásában fel kell tüntetni a vezetéknevet, az utónevet és a
címet.
III.       A 10.
cikk (1) bekezdésének e) és f) pontja szerinti kérelem/kérelmek
1.         A tartási
kötelezettséget elrendelő határozatok módosítása iránti kérelmeknek az
alábbiakat kell tartalmazniuk:
a.         az
ítéletet hozó bíróság neve, a határozathozatal dátuma, valamint az eljárásban
részt vevő felek vezeték- és utóneve,
b.         annak
megjelölése, hogy az egyes jogosultak milyen összegű tartási kötelezettségre
tartanak igényt a korábban megítélt helyett.
2.         A
kérelemben szereplő indoklásnak tartalmaznia kell, hogy a körülmények mely
változása indokolja a tartási kötelezettség összegének módosítását.
3.         A kérelmet
és a kérelem indoklását személyesen a jogosult(ak)nak, kiskorú jogosult
esetében a jogi képviselőnek kell aláírnia.
4.         Meg kell
jelölni, hogy az indoklásban leírt tények közül melyeket kell a
bizonyításfelvétel (pl. a dokumentum felolvasása a tárgyalás során, a tanú(k)
meghallgatása, a jogosult vagy a jogi képviselőjének meghallgatása, a
kötelezett meghallgatása stb.) során megállapítani.
5.         Meg kell
jelölni valamennyi előírt bizonyítékot és olyan információt, amely ahhoz
szükséges, hogy a bíróság elvégezhesse a bizonyításfelvételt.
6.         A
dokumentumok eredeti példányát vagy hitelesített másolatát kell a kérelemhez
csatolni; az idegen nyelven készült dokumentumokhoz hitelesített lengyel nyelvű
fordítást kell csatolni.
7.         Tanúk:
minden tanú vonatkozásában fel kell tüntetni a vezetéknevet, az utónevet és a
címet.
IV.       A 10.
cikk (2) bekezdésének b) és c) pontja szerinti kérelem/kérelmek
1.         A tartási
kötelezettséget elrendelő határozatok módosítása iránti kérelmeknek az
alábbiakat kell tartalmazniuk:
a.         az
ítéletet hozó bíróság neve, a határozathozatal dátuma, valamint az eljárásban
részt vevő felek vezeték- és utóneve,
b.         annak
megjelölése, hogy az egyes jogosultak milyen összegű tartási kötelezettségre
tartanak igényt a korábban megítélt helyett.
2.         A
kérelemben szereplő indoklásnak tartalmaznia kell, hogy a körülmények mely
változása indokolja a tartási kötelezettség összegének módosítását.
3.         A kérelmet
és a kérelem indoklását személyesen a kötelezettnek kell aláírnia.
4.         Meg kell
jelölni, hogy az indoklásban leírt tények közül melyeket kell a
bizonyításfelvétel (pl. a dokumentum felolvasása a tárgyalás során, a tanú(k)
meghallgatása, a jogosult vagy a jogi képviselőjének meghallgatása, a
kötelezett meghallgatása stb.) során megállapítani.
5.         Meg kell
jelölni valamennyi előírt bizonyítékot és olyan információt, amely ahhoz
szükséges, hogy a bíróság elvégezhesse a bizonyításfelvételt.
6.         A
dokumentumok eredeti példányát vagy hitelesített másolatát kell a kérelemhez
csatolni; az idegen nyelven készült dokumentumokhoz hitelesített lengyel nyelvű
fordítást kell csatolni.
7.         Tanúk:
minden tanú vonatkozásában fel kell tüntetni a vezetéknevet, az utónevet és a
címet.
A Portugál
Köztársaság:
I. A 10. cikk (1) bekezdésének b) pontja szerinti kérelem:
– A határozat
végrehajtása iránti kérelemhez, a 25. cikkben említett dokumentumok mellett az
alábbi dokumentumokat kell csatolni:
1. a hátralékok
részletes listája, végrehajtható követelés indexálása esetében az indexálás
kiszámítási módja; törvényben előírt kamatok megfizetésére vonatkozó
kötelezettség esetében pedig a törvényben előírt kamatláb és az az időpont,
amelytől számítva e kötelezettség esedékessé válik;
2. annak a
bankszámlának az összes azonosító adata, amelyre az összegeket át kell utalni.
A 10. cikk (1)
bekezdésének c) és d) pontja szerinti kérelem:
– A
gyermektartásdíjat megítélő határozat meghozatala iránti – 15. cikk szerinti
–kérelemhez a következő igazoló dokumentumokat kell csatolni:
1. az egyes
jogosultak esetében alkalmazott gyermektartásdíj havi összege;
2. a határozat
meghozatala iránti kérelem indokolásában be kell számolni a kérelmet indokoló
valamennyi tényről, és meg kell adni az alábbiakra vonatkozó információkat:
a. a jogosult és a
kötelezett közötti kapcsolat: gyermek (házasságból született gyermek/a
kötelezett által hivatalosan elismert gyermek/bírósági eljárás során
megállapított apaság), ideértve a szülőséget/örökbefogadást igazoló
tanúsítványt;
b. a jogosult(ak)
jogi képviselőjének (szülő vagy gyám) pénzügyi helyzete, amelynek tartalmaznia
kell az alábbiakra vonatkozó adatokat:
–havi eltartási
kiadások: élelmiszer, egészségügyi ellátás, ruházkodás, szállás, oktatás
(amennyiben a gyermektartásdíjat több jogosult számára kérelmezik, a fenti
adatokat minden egyes jogosultra vonatkozóan meg kell adni);
– a kiskorú jogosult
gondját viselő szülő jövedelmének forrása és havi összege,
– a kiskorú jogosult
gondját viselő szülőnek a saját megélhetésével, illetve más olyan személyekkel
kapcsolatos havi kiadásai, akikért felelősséget visel;
3. a kérelem és a
kérelem indoklása, személyesen a jogosult(ak), kiskorú jogosult esetében a jogi
képviselő aláírásával ellátva;
III. A 10. cikk
(1) bekezdésének e) és f) pontja szerinti kérelem:
– A tartási
kötelezettséget elrendelő határozatok módosítása iránti kérelmeknek az
alábbiakat kell tartalmazniuk:
1. az ítéletet hozó
bíróság neve, a határozathozatal dátuma, valamint az eljárásban részt vevő
felek személyazonossága;
2. annak megjelölése,
hogy az egyes jogosultak milyen összegű tartási kötelezettségre tartanak igényt
a korábban megítélt helyett;
3. a kérelem
indoklásban annak feltüntetése, hogy a körülmények mely változása indokolja a
tartási kötelezettség összegének módosítását;
4. az igazoló
dokumentumok, amelyeket fel kell sorolni és az eredeti dokumentumokat vagy azok
hiteles másolatát csatolni kell a kérelemhez;
5. a kérelmet és a
kérelem indoklását el kell látni személyesen a jogosult(ak) , kiskorú jogosult
esetében a jogi képviselőnek aláírásával.
IV. A 10. cikk (2)
bekezdésének b) és c) pontja szerinti kérelem:
– A tartási
kötelezettséget elrendelő határozatok módosítása iránti (a kötelezett által
benyújtott) kérelmeknek az alábbiakat kell tartalmazniuk:
1. az ítéletet hozó
bíróság neve, a határozathozatal dátuma, valamint az eljárásban részt vevő
felek személyazonossága;
2. annak megjelölése,
hogy az egyes jogosultak milyen összegű tartási kötelezettségre tartanak igényt
a korábban megítélt helyett;
3. a kérelem
indoklásban annak feltüntetése, hogy a körülmények mely változása indokolja a
tartási kötelezettség összegének módosítását;
4. igazoló
dokumentumok, amelyeket fel kell sorolni, és eredeti dokumentumokat vagy azok
hiteles másolatát csatolni kell a kérelemhez;
5. A kérelmet és
annak indoklását el kell látni a kötelezett(ek) személyes aláírásával.
_______________
A Szlovák
Köztársaság:
–          Valamennyi
érintett fél állampolgárságára vonatkozó információ.
Nagy-Britannia és
Észak-Írország Egyesült Királysága:
A 10. cikk (1)
bekezdésének b) pontja szerinti kérelem
Anglia és Wales
Határozat eredeti
példánya és/vagy hiteles másolata; végrehajthatósági tanúsítvány; hátraléki
kimutatás; az azt megállapító dokumentum, hogy a kötelezett megjelent az
eredeti tárgyaláson; amennyiben a kötelezett nem jelent meg, az azt igazoló
dokumentum, hogy a kötelezettet értesítették az eljárásról és kézbesítették
számára az ahhoz kapcsolódó iratokat, vagy hogy értesítették az eredeti
határozatról és megadták számára a lehetőséget a védekezésre vagy
fellebbezésre; a kötelezett tartózkodási helyére (lakóhely és munkahely)
vonatkozó nyilatkozat; a kötelezett személyazonosságára vonatkozó nyilatkozat;
a kötelezett arcképe, amennyiben rendelkezésre áll; dokumentum, amely feltünteti,
hogy a kérelmező milyen mértékű költségmentességben részesült; adott esetben
gyermek(ek) születési anyakönyvi kivonatának vagy örökbefogadási igazolásának
hiteles másolata; iskolai igazolás, adott esetben; adott esetben házassági
anyakönyvi kivonat hiteles másolata. adott esetben a házasság vagy egyéb
viszony felbontását igazoló határozat vagy egyéb okirat hiteles másolata;
Skócia
Határozat eredeti
példánya és/vagy hiteles másolata; végrehajthatósági tanúsítvány; hátraléki
kimutatás; az azt megállapító dokumentum, hogy a kötelezett megjelent az
eredeti tárgyaláson; amennyiben a kötelezett nem jelent meg, az azt igazoló
dokumentum, hogy a kötelezettet értesítették az eljárásról, vagy hogy
értesítették az eredeti határozatról és megadták számára a lehetőséget a
fellebbezésre; a kötelezett tartózkodási helyére vonatkozó nyilatkozat; a
kötelezett személyazonosságára vonatkozó nyilatkozat; a kötelezett arcképe,
amennyiben rendelkezésre áll; adott esetben gyermek(ek) születési anyakönyvi
kivonatának vagy örökbefogadási igazolásának hiteles másolata; adott esetben
iskolai igazolás.
Észak-Írország
Határozat eredeti
példánya és/vagy hiteles másolata; végrehajthatósági tanúsítvány; hátraléki
kimutatás; az azt megállapító dokumentum, hogy a kötelezett megjelent az
eredeti tárgyaláson; amennyiben a kötelezett nem jelent meg, az azt igazoló
dokumentum, hogy a kötelezettet értesítették az eljárásról, vagy hogy
értesítették az eredeti határozatról és megadták számára a lehetőséget a
fellebbezésre; a kötelezett tartózkodási helyére (lakóhely és munkahely)
vonatkozó nyilatkozat; a kötelezett személyazonosságára vonatkozó nyilatkozat;
a kötelezett arcképe, amennyiben rendelkezésre áll; dokumentum, amely
feltünteti, hogy a kérelmező milyen mértékű költségmentességben részesült;
adott esetben gyermek(ek) születési anyakönyvi kivonatának vagy örökbefogadási
igazolásának hiteles másolata; iskolai igazolás, adott esetben; adott esetben
házassági anyakönyvi kivonat hiteles másolata.
A 10. cikk (1)
bekezdésének c) pontja szerinti kérelem
Anglia és Wales
pénzügyi helyzetre
(bevétel/kiadások/vagyon) vonatkozó dokumentumok; az alperes tartózkodási
helyére (lakóhely és munkahely) vonatkozó nyilatkozat; az alperes
személyazonosságára vonatkozó nyilatkozat; az alperes arcképe, amennyiben
rendelkezésre áll; adott esetben gyermek(ek) születési anyakönyvi kivonatának
vagy örökbefogadási igazolásának hiteles másolata; iskolai igazolás, adott
esetben; adott esetben a házassági anyakönyvi kivonat hiteles másolata; adott
esetben a házasság vagy egyéb viszony felbontását igazoló határozat vagy egyéb
okirat hiteles másolata; valamennyi vonatkozó bírósági határozat másolata; jogi
segítségnyújtás iránti kérelem; adott esetben a szülői kapcsolatot igazoló
dokumentum; minden egyéb vonatkozó, a 16. cikk (3) bekezdésében, a 25. cikk (1)
bekezdésének a), b) és d) pontjában, valamint (3) bekezdésének b) pontjában,
illetve a 30. cikk (3) bekezdésében meghatározott dokumentum.
Skócia
pénzügyi helyzetre
(bevétel/kiadások/vagyon) vonatkozó dokumentumok; az alperes tartózkodási
helyére vonatkozó nyilatkozat; az alperes személyazonosságára vonatkozó
nyilatkozat; az alperes arcképe, amennyiben rendelkezésre áll; adott esetben
gyermek(ek) születési anyakönyvi kivonatának vagy örökbefogadási igazolásának
hiteles másolata; iskolai igazolás, adott esetben; adott esetben a házassági
anyakönyvi kivonat hiteles másolata; jogi segítségnyújtás iránti kérelem; adott
esetben a szülőséget igazoló dokumentum.
Észak-Írország
pénzügyi helyzetre
(bevétel/kiadások/vagyon) vonatkozó dokumentumok; az alperes tartózkodási
helyére (lakóhely és munkahely) vonatkozó nyilatkozat; az alperes
személyazonosságára vonatkozó nyilatkozat; az alperes arcképe, amennyiben
rendelkezésre áll; adott esetben gyermek(ek) születési anyakönyvi kivonatának
vagy örökbefogadási igazolásának hiteles másolata; iskolai igazolás, adott
esetben; adott esetben a házassági anyakönyvi kivonat hiteles másolata; adott
esetben a decree nisi (nem jogerős bontóítélet) hiteles másolata; valamennyi
vonatkozó bírósági határozat másolata; jogi segítségnyújtás iránti kérelem;
adott esetben a szülőséget igazoló dokumentum; minden egyéb vonatkozó, a 16.
cikk (3) bekezdésében, a 25. cikk (1) bekezdésének a), b) és d) pontjában,
valamint (3) bekezdésének b) pontjában, illetve a 30. cikk (3) bekezdésében
meghatározott dokumentum.
A 10. cikk (1)
bekezdésének d) pontja szerinti kérelem
Anglia és Wales
A 20. cikk vagy a 22.
cikk b) vagy e) pontjához kapcsolódó határozat hiteles másolata valamennyi, a
határozat meghozatalához kapcsolódó dokumentummal együtt; dokumentum, amely
feltünteti, hogy a kérelmező milyen mértékű költségmentességben részesült;
pénzügyi helyzetre (bevétel/kiadások/vagyon) vonatkozó dokumentumok; az alperes
tartózkodási helyére (lakóhely és munkahely) vonatkozó nyilatkozat; az alperes
személyazonosságára vonatkozó nyilatkozat; az alperes arcképe, amennyiben
rendelkezésre áll; adott esetben gyermek(ek) születési anyakönyvi kivonatának
vagy örökbefogadási igazolásának hiteles másolata; iskolai igazolás, adott
esetben; adott esetben a házassági anyakönyvi kivonat hiteles másolata; adott
esetben a házasság vagy egyéb viszony felbontását igazoló határozat vagy egyéb
okirat hiteles másolata; valamennyi vonatkozó bírósági határozat másolata;
adott esetben a szülőséget igazoló dokumentum; minden egyéb vonatkozó, a 16.
cikk (3) bekezdésében, a 25. cikk (1) bekezdésének a), b) és d) pontjában,
valamint (3) bekezdésének b) pontjában, illetve a 30. cikk (3) bekezdésében
meghatározott dokumentum.
Skócia
A 10. cikk (1)
bekezdésének c) pontja szerinti kérelemnél leírtaknak megfelelően.
Észak-Írország
A 20. cikk vagy a 22.
cikk b) vagy e) pontja szerinti határozat hiteles másolata valamennyi, a határozat
meghozatalához kapcsolódó dokumentummal együtt; dokumentum, amely feltünteti,
hogy a kérelmező milyen mértékű költségmentességben részesült; pénzügyi
helyzetre (bevétel/kiadások/vagyon) vonatkozó dokumentumok; az alperes
tartózkodási helyére (lakóhely és munkahely) vonatkozó nyilatkozat; az alperes
személyazonosságára vonatkozó nyilatkozat; az alperes arcképe, amennyiben
rendelkezésre áll; adott esetben gyermek(ek) születési anyakönyvi kivonatának
vagy örökbefogadási igazolásának hiteles másolata; iskolai igazolás, adott
esetben; adott esetben a házassági anyakönyvi kivonat hiteles másolata; adott
esetben a decree nisi (nem jogerős bontóítélet) hiteles másolata; valamennyi
vonatkozó bírósági határozat másolata; adott esetben a szülőséget igazoló dokumentum;
minden egyéb vonatkozó, a 16. cikk (3) bekezdésében, a 25. cikk (1)
bekezdésének a), b) és d) pontjában, valamint (3) bekezdésének b) pontjában,
illetve a 30. cikk (3) bekezdésében meghatározott dokumentum.
A 10. cikk (1)
bekezdésének e) pontja szerinti kérelem
Anglia és Wales
Módosítandó határozat
másolata; a kérelmező/alperes pénzügyi helyzetére (bevétel/kiadások/vagyoni
eszközök) vonatkozó dokumentumok; jogi segítségnyújtás iránti kérelem; adott
esetben gyermek(ek) születési anyakönyvi kivonatának vagy örökbefogadási
igazolásának hiteles másolata; iskolai igazolás, adott esetben; a gyermek(ek)
helyzetében bekövetkezett változással kapcsolatos dokumentumok; adott esetben a
kérelmező/alperes családi állapotára vonatkozó dokumentumok; valamennyi vonatkozó
bírósági határozat másolata; minden egyéb vonatkozó, a 16. cikk (3)
bekezdésében, a 25. cikk (1) bekezdésének a), b) és d) pontjában, valamint (3)
bekezdésének b) pontjában, illetve a 30. cikk (3) bekezdésében meghatározott
dokumentum. Írásbeli nyilatkozat arról, hogy az eljáráson mindkét fél
megjelent; amennyiben csak a kérelmező jelent meg, az azt igazoló dokumentum
eredeti példánya vagy hiteles másolata, hogy az eljárásról szóló értesítést a
másik félnek kézbesítették.
Skócia
Módosítandó határozat
másolata; a kérelmező/alperes pénzügyi helyzetére (bevétel/kiadások/vagyoni
eszközök) vonatkozó dokumentumok; jogi segítségnyújtás iránti kérelem; iskolai
igazolás, adott esetben; a gyermek(ek) helyzetében bekövetkezett változásokkal
kapcsolatos dokumentumok.
Észak-Írország
Módosítandó határozat
másolata; a kérelmező/alperes pénzügyi helyzetére (bevétel/kiadások/vagyoni
eszközök) vonatkozó dokumentumok; jogi segítségnyújtás iránti kérelem; adott
esetben gyermek(ek) születési anyakönyvi kivonatának vagy örökbefogadási
igazolásának hiteles másolata; iskolai igazolás, adott esetben; a gyermek(ek)
helyzetében bekövetkezett változással kapcsolatos dokumentumok; adott esetben a
kérelmező/alperes családi állapotára vonatkozó dokumentumok; valamennyi
vonatkozó bírósági határozat másolata; minden egyéb vonatkozó, a 16. cikk (3)
bekezdésében, a 25. cikk (1) bekezdésének a), b) és d) pontjában, valamint (3)
bekezdésének b) pontjában, illetve a 30. cikk (3) bekezdésében meghatározott
dokumentum.
A 10. cikk (1)
bekezdésének f) pontja szerinti kérelem
Anglia és Wales
Módosítandó határozat
eredeti példánya és/vagy hiteles másolata; az azt megállapító dokumentum, hogy
a kötelezett megjelent az eredeti tárgyaláson; amennyiben a kötelezett nem
jelent meg, az azt igazoló dokumentum, hogy a kötelezettet értesítették az
eljárásról, vagy hogy értesítették az eredeti határozatról és megadták számára
a lehetőséget a fellebbezésre; dokumentum, amely feltünteti, hogy a kérelmező
milyen mértékű költségmentességben részesült; a kérelmező/alperes pénzügyi
helyzetére (bevétel/kiadások/vagyoni eszközök) vonatkozó dokumentumok;
végrehajthatósági tanúsítvány; adott esetben gyermek(ek) születési anyakönyvi
kivonatának vagy örökbefogadási igazolásának hiteles másolata; iskolai
igazolás, adott esetben; a gyermek(ek) helyzetében bekövetkezett változással
kapcsolatos dokumentumok; adott esetben a házassági anyakönyvi kivonat hiteles
másolata; adott esetben a házasság vagy egyéb viszony felbontását igazoló
határozat vagy egyéb okmány hiteles másolata; adott esetben a kérelmező/alperes
családi állapotára vonatkozó dokumentumok; valamennyi vonatkozó bírósági
határozat másolata; a kötelezett tartózkodási helyére (lakóhely és munkahely)
vonatkozó nyilatkozat; a kötelezett személyazonosságára vonatkozó nyilatkozat;
a kötelezett arcképe, amennyiben rendelkezésre áll; minden egyéb vonatkozó, a
16. cikk (3) bekezdésében, a 25. cikk (1) bekezdésének a), b) és d) pontjában,
valamint (3) bekezdésének b) pontjában, illetve a 30. cikk (3) bekezdésében
meghatározott dokumentum. Írásbeli nyilatkozat arról, hogy az eljáráson mindkét
fél megjelent; amennyiben csak a kérelmező jelent meg, az azt igazoló
dokumentum eredeti példánya vagy hiteles másolata, hogy az eljárásról szóló
értesítést a másik félnek kézbesítették.
Skócia
Módosítandó határozat
eredeti példánya és/vagy hiteles másolata; azt igazoló dokumentum, hogy a
kötelezett az eljárásról értesítést kapott, vagy hogy az eredeti határozatról
értesítést, valamint fellebbezési lehetőséget kapott; dokumentum, amely feltünteti,
hogy a kérelmező milyen mértékű költségmentességben részesült; a
kérelmező/alperes pénzügyi helyzetére (bevétel/kiadások/vagyoni eszközök)
vonatkozó dokumentumok; végrehajthatósági tanúsítvány; iskolai igazolás, adott
esetben; a gyermek(ek) helyzetében bekövetkezett változással kapcsolatos
dokumentumok; adott esetben a kérelmező/alperes családi állapotára vonatkozó
dokumentumok; a kötelezett tartózkodási helyére vonatkozó nyilatkozat; a
kötelezett személyazonosságára vonatkozó nyilatkozat; a kötelezett arcképe,
amennyiben rendelkezésre áll.
Észak-Írország
Módosítandó határozat
eredeti példánya és/vagy hiteles másolata; az azt megállapító dokumentum, hogy
a kötelezett megjelent az eredeti tárgyaláson; amennyiben a kötelezett nem
jelent meg, az azt igazoló dokumentum, hogy a kötelezettet értesítették az
eljárásról, vagy hogy értesítették az eredeti határozatról és megadták számára
a lehetőséget a fellebbezésre; dokumentum, amely feltünteti, hogy a kérelmező
milyen mértékű költségmentességben részesült; a kérelmező/alperes pénzügyi
helyzetére (bevétel/kiadások/vagyoni eszközök) vonatkozó dokumentumok;
végrehajthatósági tanúsítvány; adott esetben gyermek(ek) születési anyakönyvi
kivonatának vagy örökbefogadási igazolásának hiteles másolata; iskolai igazolás,
adott esetben; a gyermek(ek) helyzetében bekövetkezett változással kapcsolatos
dokumentumok; adott esetben a házassági anyakönyvi kivonat hiteles másolata;
adott esetben a decree nisi (nem jogerős bontóítélet) hiteles másolata; adott
esetben a kérelmező/alperes családi állapotára vonatkozó dokumentumok;
valamennyi vonatkozó bírósági határozat másolata; a kötelezett tartózkodási
helyére (lakóhely és munkahely) vonatkozó nyilatkozat; a kötelezett
személyazonosságára vonatkozó nyilatkozat; a kötelezett arcképe, amennyiben
rendelkezésre áll; minden egyéb vonatkozó, a 16. cikk (3) bekezdésében, a 25.
cikk (1) bekezdésének a), b) és d) pontjában, valamint (3) bekezdésének b)
pontjában, illetve a 30. cikk (3) bekezdésében meghatározott dokumentum.
A 10. cikk (2)
bekezdésének b) pontja szerinti kérelem
Anglia és Wales
Módosítandó határozat
másolata; a kérelmező/alperes pénzügyi helyzetére (bevétel/kiadások/vagyoni
eszközök) vonatkozó dokumentumok; jogi segítségnyújtás iránti kérelem; iskolai
igazolás, adott esetben; a gyermek(ek) helyzetében bekövetkezett változással
kapcsolatos dokumentumok; adott esetben a kérelmező/alperes családi állapotára
vonatkozó dokumentumok; valamennyi vonatkozó bírósági határozat másolata;
minden egyéb vonatkozó, a 16. cikk (3) bekezdésében, a 25. cikk (1)
bekezdésének a), b) és d) pontjában, valamint (3) bekezdésének b) pontjában,
illetve a 30. cikk (3) bekezdésében meghatározott dokumentum.
Skócia
Módosítandó határozat
másolata; a kérelmező/alperes pénzügyi helyzetére (bevétel/kiadások/vagyoni
eszközök) vonatkozó dokumentumok; jogi segítségnyújtás iránti kérelem; iskolai
igazolás, adott esetben; a gyermek(ek) helyzetében bekövetkezett változásokkal
kapcsolatos dokumentumok.
Észak-Írország
Módosítandó határozat
másolata; a kérelmező/alperes pénzügyi helyzetére (bevétel/kiadások/vagyoni
eszközök) vonatkozó dokumentumok; jogi segítségnyújtás iránti kérelem; iskolai
igazolás, adott esetben; a gyermek(ek) helyzetében bekövetkezett változással
kapcsolatos dokumentumok; adott esetben a kérelmező/alperes családi állapotára
vonatkozó dokumentumok; valamennyi vonatkozó bírósági határozat másolata;
minden egyéb vonatkozó, a 16. cikk (3) bekezdésében, a 25. cikk (1)
bekezdésének a), b) és d) pontjában, valamint (3) bekezdésének b) pontjában,
illetve a 30. cikk (3) bekezdésében meghatározott dokumentum.
A 10. cikk (2)
bekezdésének c) pontja szerinti kérelem
Anglia és Wales
Módosítandó határozat
eredeti példánya és/vagy hiteles másolata; végrehajthatósági tanúsítvány;
dokumentum, amely feltünteti, hogy a kérelmező milyen mértékben részesült
ingyenes jogi segítségnyújtásban; a kérelmező/alperes pénzügyi helyzetére
(bevétel/kiadások/vagyoni eszközök) vonatkozó dokumentumok; adott esetben
gyermek(ek) születési anyakönyvi kivonatának vagy örökbefogadási igazolásának
hiteles másolata; iskolai igazolás, adott esetben; a gyermek(ek) helyzetében
bekövetkezett változással kapcsolatos dokumentumok; adott esetben a házassági
anyakönyvi kivonat hiteles másolata; adott esetben a házasság vagy egyéb
viszony felbontását igazoló határozat vagy egyéb okirat hiteles másolata; adott
esetben a kérelmező/alperes családi állapotára vonatkozó dokumentumok;
valamennyi vonatkozó bírósági határozat másolata; a jogosult tartózkodási
helyére (lakóhely és munkahely) vonatkozó nyilatkozat; a jogosult
személyazonosságára vonatkozó nyilatkozat; a jogosult arcképe, amennyiben
rendelkezésre áll; minden egyéb vonatkozó, a 16. cikk (3) bekezdésében, a 25.
cikk (1) bekezdésének a), b) és d) pontjában, valamint (3) bekezdésének b)
pontjában, illetve a 30. cikk (3) bekezdésében meghatározott dokumentum.
Skócia
Módosítandó határozat
eredeti példánya és/vagy hiteles másolata; dokumentum, amely feltünteti, hogy a
kérelmező milyen mértékű költségmentességben részesült; a kérelmező/alperes
pénzügyi helyzetére (bevétel/kiadások/vagyoni eszközök) vonatkozó dokumentumok;
iskolai igazolás, adott esetben; a kérelmező pénzügyi helyzetében bekövetkezett
változással kapcsolatos dokumentumok; a jogosult tartózkodási helyére vonatkozó
nyilatkozat; a jogosult személyazonosságára vonatkozó nyilatkozat; a jogosult
arcképe, amennyiben rendelkezésre áll.
Észak-Írország
Módosítandó határozat
eredeti példánya és/vagy hiteles másolata; végrehajthatósági tanúsítvány;
dokumentum, amely feltünteti, hogy a kérelmező milyen mértékben részesült
ingyenes jogi segítségnyújtásban; a kérelmező/alperes pénzügyi helyzetére
(bevétel/kiadások/vagyoni eszközök) vonatkozó dokumentumok; adott esetben
gyermek(ek) születési anyakönyvi kivonatának vagy örökbefogadási igazolásának
hiteles másolata; iskolai igazolás, adott esetben; a gyermek(ek) helyzetében
bekövetkezett változással kapcsolatos dokumentumok; adott esetben a házassági
anyakönyvi kivonat hiteles másolata; adott esetben a decree nisi (nem jogerős
bontóítélet) hiteles másolata; adott esetben a kérelmező/alperes családi
állapotára vonatkozó dokumentumok; valamennyi vonatkozó bírósági határozat
másolata; a jogosult tartózkodási helyére (lakóhely és munkahely) vonatkozó
nyilatkozat; a jogosult személyazonosságára vonatkozó nyilatkozat; a jogosult
arcképe, amennyiben rendelkezésre áll; minden egyéb vonatkozó, a 16. cikk (3)
bekezdésében, a 25. cikk (1) bekezdésének a), b) és d) pontjában, valamint (3)
bekezdésének b) pontjában, illetve a 30. cikk (3) bekezdésében meghatározott
dokumentum.
Általános
megjegyzések
A 10. cikk szerinti
kérelmek esetén – ideértve a 10. cikk (1) bekezdésének a) és a 10. cikk (2)
bekezdésének a) pontja szerinti kérelmeket is –, Anglia és Wales központi
hatósága örömmel venné, ha valamennyi dokumentumból három példányt küldenének
meg számára, (szükség esetén) angol nyelvű fordítással együtt.
A 10. cikk szerinti
kérelmek esetén – ideértve a 10. cikk (1) bekezdésének a) és a 10. cikk (2)
bekezdésének a) pontja szerinti kérelmeket is –, Észak-Írország központi hatósága
örömmel venné, ha valamennyi dokumentumból három példányt küldenének meg
számára, angol nyelvű fordítással együtt.
2.         Az
egyezmény 44. cikkének (1) bekezdésében említett nyilatkozat
Az Európai Unió
kijelenti, hogy az alább felsorolt tagállamok hivatalos nyelvükön túl
elfogadják az egyes felsorolt tagállamok tekintetében megadott nyelvekre
lefordított kérelmeket és kapcsolódó dokumentumokat is:
A Cseh Köztársaság:
szlovák nyelv
Az Észt Köztársaság:
angol nyelv
A Litván Köztársaság:
angol nyelv
A Ciprusi
Köztársaság: angol nyelv
A Szlovák
Köztársaság: cseh nyelv
3.         Az
egyezmény 44. cikkének (2) bekezdésében említett nyilatkozat
Az Európai Unió
kijelenti, hogy a Belga Királyságban a dokumentumokat francia, holland vagy
német nyelven kell megszerkeszteni vagy kell e nyelvekre lefordítani, attól
függően, hogy Belgium területének mely részén kell a dokumentumokat benyújtani.
Arra vonatkozóan, hogy Belgium területének
egy adott részén mely nyelv használatos, a tagállamokban a polgári és
kereskedelmi ügyekben a bírósági és bíróságon kívüli iratok kézbesítéséről
("iratkézbesítés") szóló, 2007. november 13-i 1393/2007/EK európai
parlamenti és tanácsi rendelet szerinti átvevő intézmények kézikönyvében
található információ. E kézikönyv a http://ec.europa.eu/justice_home/judicialatlascivil/html/index_hu.htm weboldalon érhető el,
az alábbi részekre
kattintva:
„Iratok kézbesítése
(1393/2007/EK rendelet)”/„Iratok”/„A Kézikönyv”/„Belgium”/„Geographical areas
of competence” (a 42. és az azt követő oldalak),
vagy közvetlenül az
alábbi címen:
http://ec.europa.eu/justice_home/judicialatlascivil/html/pdf/manual_sd_bel.pdf,
a „Geographical areas
of competence” (a 42. és az azt követő oldalak) részre kattintva.
______________________
[1]


Fontos jogi nyilatkozat

|

52008PC0218

Javaslat a Tanács határozata a géntechnológiával módosított A2704-12 (ACS-GHØØ5-3) szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről  /* COM/2008/0218 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 28.4.2008COM(2008)218 véglegesJavaslatA TANÁCS HATÁROZATAa géntechnológiával módosított A2704-12 (ACS-GHØØ5-3) szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről(előterjesztő: a Bizottság)INDOKOLÁSA tanácsi határozatra irányuló mellékelt javaslat a géntechnológiával módosított A2704-12 szójababot tartalmazó, abból álló vagy abból előállított élelmiszerekre és takarmányokra vonatkozik, amelyek forgalomba hozatalát illetően a Bayer CropScience AG 2005. július 1-jén a géntechnológiával módosított élelmiszerekről és takarmányokról szóló 1829/2003/EK rendelet alapján kérelmet nyújtott be Hollandia illetékes hatóságaihoz.A mellékelt javaslat kiterjed az A2704-12 szójababot tartalmazó vagy abból álló egyéb olyan termékek forgalomba hozatalára is, amelyeket a termesztés kivételével ugyanarra a felhasználásra szánnak, mint bármely más szójababot.2007. augusztus 10-én az Európai Élelmiszerbiztonsági Hatóság az 1829/2003/EK rendelet 6. és 18. cikke értelmében kedvező véleményt nyilvánított, és arra a következtetésre jutott, hogy nem valószínű, hogy a kérelemben leírt, A2704-12 szójababot tartalmazó, abból álló vagy abból előállított termékek forgalomba hozatala kedvezőtlen hatást gyakorolna az emberek vagy állatok egészségére, illetve a környezetre.Ezek alapján a Bizottság 2008. február 12-én szavazásra terjesztette elő az Élelmiszerlánc- és Állat-egészségügyi Állandó Bizottsághoz a géntechnológiával módosított A2704-12 szójababot tartalmazó, abból álló vagy abból előállított termékek forgalomba hozatalának engedélyezéséről szóló határozattervezetét. Az Állandó Bizottság nem nyilvánított véleményt: tizenhárom tagállam (156 szavazat) támogatta a határozattervezetet, nyolc tagállam ellenezte (102 szavazat), öt tagállam tartózkodott (84 szavazat) és egy tagállam (3 szavazat) nem képviseltette magát.Ezért az 1829/2003/EK rendelet 35. cikkének (2) bekezdése értelmében és a 2006/512/EK tanácsi határozattal módosított 1999/468/EK tanácsi határozat 5. cikkével összhangban a Bizottságnak a meghozandó intézkedésekről javaslatot kell benyújtania a Tanácsnak, amelyről a Tanácsnak három hónapon belül minősített többséggel döntést kell hoznia, és tájékoztatnia kell a Parlamentet.JavaslatA TANÁCS HATÁROZATAa géntechnológiával módosított A2704-12 (ACS-GHØØ5-3) szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről(Csak a német nyelvű szöveg hiteles) (EGT-vonatkozású szöveg)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendeletre[1] és különösen annak 7. cikke (3) bekezdésére és 19. cikke (3) bekezdésére,tekintettel a Bizottság javaslatára,mivel:1.  2005. július 1-jén a Bayer CropScience AG az 1829/2003/EK rendelet 5. és 17. cikkével összhangban kérelmet nyújtott be (a továbbiakban: kérelem) Hollandia illetékes hatóságához az A2704-12 szójababot tartalmazó, abból álló vagy abból előállított élelmiszerek, élelmiszer-összetevők és takarmányok forgalomba hozatalára vonatkozóan.2.  A kérelem kiterjed az A2704-12 szójababot tartalmazó vagy abból álló egyéb olyan termékek forgalomba hozatalára is, amelyeket a termesztés kivételével ugyanarra a felhasználásra szánnak, mint bármely más szójababot. Ezért az 1829/2003/EK rendelet 5. cikke (5) bekezdésének és 17. cikke (5) bekezdésének rendelkezéseivel összhangban a kérelem tartalmazza a géntechnológiával módosított szervezetek környezetbe történő szándékos kibocsátásáról és a 90/220/EGK tanácsi irányelv hatályon kívül helyezéséről szóló, 2001. március 12-i 2001/18/EK európai parlamenti és tanácsi irányelv[2] III. és IV. mellékletében előírt adatokat és információkat, valamint a 2001/18/EK irányelv II. mellékletében megállapított elvekkel összhangban elvégzett kockázatértékelésről szóló információkat és következtetéseket.3.  2007. augusztus 10-én az Európai Élelmiszerbiztonsági Hatóság (a továbbiakban: EFSA) az 1829/2003/EK rendelet 6. és 18. cikke értelmében kedvező véleményt nyilvánított, és arra a következtetésre jutott, hogy nem valószínű, hogy a kérelemben meghatározott A2704-12 szójababot tartalmazó, abból álló vagy abból előállított termékeknek (a továbbiakban: termékek) a szándékolt célokra[3] történő forgalomba hozatala kedvezőtlen hatást gyakorolna az emberek vagy állatok egészségére, illetve a környezetre. Véleményében az EFSA – a rendelet 6. cikkének (4) bekezdésében és 18. cikkének (4) bekezdésében előírtaknak megfelelően az illetékes nemzeti hatóságokkal folytatott konzultáció eredményeképpen – a tagállamok által felvetett minden kérdést és aggályt érintett.4.  Az EFSA elsősorban arra a következtetésre jutott, hogy a kérelemben szereplő – a molekuláris jellemzésre, az összetétel-elemzésre és a mezőgazdasági teljesítményre vonatkozó – valamennyi rendelkezésre álló adat figyelembevételével megállapítható, hogy az A2704-12 szójabab egyenértékű a géntechnológiával nem módosított megfelelőjével, és ennélfogva nincs szükség az élelmiszer/takarmány egészének állatokon történő további ártalmatlansági vizsgálatára (pl. patkányokon végzett 90 napos toxicitási vizsgálat).5.  Véleményében az EFSA továbbá arra a következtetésre jutott, hogy a kérelmező által benyújtott, általános felügyeleti tervből álló, a környezeti hatások megfigyelésére irányuló terv összhangban van a termékek tervezett felhasználásával.6.  E megfontolásokat figyelembe véve a termékekre vonatkozó engedélyt meg kell adni.7.  A géntechnológiával módosított szervezetek egyedi azonosítóinak kialakítására és hozzárendelésére szolgáló rendszer létrehozásáról szóló, 2004. január 14-i 65/2004/EK bizottsági rendeletben[4] előírtaknak megfelelően minden egyes GMO-hoz (géntechnológiával módosított szervezethez) egyedi azonosítót kell hozzárendelni.8.  Az EFSA által kiadott vélemény alapján úgy tűnik, hogy az A2704-12 szójababot tartalmazó, abból álló vagy abból előállított élelmiszerekre, élelmiszer-összetevőkre és takarmányokra vonatkozóan nincs szükség különleges címkézési előírásokra azokon kívül, amelyeket az 1829/2003/EK rendelet 13. cikkének (1) bekezdése és 25. cikkének (2) bekezdése előír. Annak biztosítására azonban, hogy a termékeket az e határozat által előírt engedély hatáskörének megfelelően használják fel, a GMO-t tartalmazó vagy abból álló takarmány, illetve az engedélyre irányuló kérelem tárgyát képező GMO-t tartalmazó vagy abból álló élelmiszeren és takarmányon kívüli többi termék címkézésének egyértelműen utalnia kell arra, hogy a szóban forgó termékeket nem lehet termesztésre használni.9.  Hasonlóképpen az EFSA véleménye nem indokolja a forgalomba hozatalra és/vagy a felhasználásra és a kezelésre – beleértve a forgalomba hozatalt követő felügyeleti követelményeket is – vonatkozóan semmilyen különleges feltétel vagy korlátozás bevezetését, sem azt, hogy az 1829/2003/EK rendelet 6. cikke (5) bekezdésének e) pontjában, illetve 18. cikke (5) bekezdésének e) pontjában előírtaknak megfelelően a különleges ökológiai rendszerek/környezet és/vagy földrajzi területek védelmére irányulóan különleges feltételt vezessenek be.10.  A termékek engedélyezésére vonatkozó minden információt be kell jegyezni a géntechnológiával módosított élelmiszerek és takarmányok 1829/2003/EK rendeletben előírt közösségi nyilvántartásába.11.  A géntechnológiával módosított szervezetek nyomon követhetőségéről és címkézéséről, és a géntechnológiával módosított szervezetekből előállított élelmiszer- és takarmánytermékek nyomon követhetőségéről, valamint a 2001/18/EK irányelv módosításáról szóló, 2003. szeptember 22-i 1830/2003/EK európai parlamenti és tanácsi rendelet[5] 4. cikkének (6) bekezdése meghatározza a GMO-ból álló vagy azt tartalmazó termékek címkézésére vonatkozó követelményeket.12.  E határozatról a Biológiai Biztonság Kérdéseiben illetékes Információs Központon keresztül értesíteni kell a Biológiai Sokféleség Egyezmény biológiai biztonságról szóló Cartagena Jegyzőkönyvében részes feleket, a géntechnológiával módosított szervezetek országhatárokon történő átviteléről szóló, 2003. július 15-i 1946/2003/EK európai parlamenti és tanácsi rendelet[6] 9. cikkének (1) bekezdésével és 15. cikke (2) bekezdésének c) pontjával összhangban.13.  Az Élelmiszerlánc- és Állat-egészségügyi Állandó Bizottság nem nyilvánított véleményt a bizottság elnöke által kitűzött határidőn belül, ezért az e határozatban előírt intézkedéseket a Tanácsnak el kell fogadnia,ELFOGADTA EZT A HATÁROZATOT:1. cikk Géntechnológiával módosított szervezet és egyedi azonosítóA 65/2004/EK rendelet értelmében a géntechnológiával módosított A2704-12 szójababot ( Glycine max ) e határozat melléklete b) pontjának megfelelően az ACS-GHØØ5-3 egyedi azonosítóval látják el.2. cikk EngedélyAz 1829/2003 rendelet 4. cikkének (2) bekezdése és 16. cikkének (2) bekezdése alkalmazásában az e határozatban megállapított feltételeknek megfelelően a következő termékek részesülnek engedélyben:a) ACS-GHØØ5-3 szójababot tartalmazó, abból álló vagy abból előállított élelmiszerek és élelmiszer-összetevők;b) ACS-GHØØ5-3 szójababot tartalmazó, abból álló vagy abból előállított takarmány;c) ACS-GHØØ5-3 szójababot tartalmazó vagy abból álló élelmiszeren és takarmányon kívüli olyan termékek, amelyeket a termesztés kivételével ugyanarra a felhasználásra szánnak, mint bármely más szójababot.3. cikk Címkézés1. Az 1829/2003/EK rendelet 13. cikkének (1) bekezdésében és 25. cikkének (2) bekezdésében, illetve az 1830/2003/EK rendelet 4. cikkének (6) bekezdésében megállapított címkézési előírások alkalmazásában a „szervezet neve” „szójabab”.2. A címkén, valamint a 2. cikk b) és c) pontjában említett, ACS-GHØØ5-3 szójababot tartalmazó vagy abból álló termékeket kísérő dokumentumokon fel kell tüntetni a „nem termesztésre” feliratot.4. cikk A környezeti hatások megfigyelése1. Az engedély jogosultja köteles gondoskodni a melléklet h) pontjában meghatározott, környezeti hatások megfigyelésére irányuló felügyeleti terv kidolgozásáról és végrehajtásáról.2. Az engedély jogosultja évente jelentést nyújt be a Bizottsághoz a felügyeleti tervben meghatározott tevékenységek végrehajtásáról és eredményeiről.5. cikk Közösségi nyilvántartásAz e határozat mellékletében szereplő információkat be kell jegyezni a géntechnológiával módosított élelmiszereknek és takarmányoknak az 1829/2003/EK rendelet 28. cikkében előírt közösségi nyilvántartásába.6. cikk Az engedély jogosultjaAz engedély jogosultja a Bayer Cropscience AG.7. cikk ÉrvényességE határozat az értesítés napjától számított 10 évig alkalmazandó.8. cikk CímzettE határozat címzettje a Bayer CropScience AG, Alfred-Nobel-Strasse 50, D - 40789 Monheim am Rhein – Németország.Kelt Brüsszelben,a Tanács részérőlaz elnökMELLÉKLETa) A kérelmező és az engedély jogosultja:Név: Bayer CropScience AGCím: Alfred-Nobel-Strasse 50, D - 40789 Monheim am Rhein – Németországb) A termékek megnevezése és meghatározása:(1) ACS-GHØØ5-3 szójababot tartalmazó, abból álló vagy abból előállított élelmiszerek és élelmiszer-összetevők;(2) ACS-GHØØ5-3 szójababot tartalmazó, abból álló vagy abból előállított takarmány;(3) ACS-GHØØ5-3 szójababot tartalmazó vagy abból álló élelmiszeren és takarmányon kívüli olyan termékek, amelyeket a termesztés kivételével ugyanarra a felhasználásra szánnak, mint bármely más szójababot.A kérelemben leírtaknak megfelelően, a genetikailag módosított ACS-GHØØ5-3 szójabab PAT fehérjét tartalmaz, amely ellenállást biztosít a glufozinát-ammonium gyomirtó szerrel szemben.c) Címkézés:(1) Az 1829/2003/EK rendelet 13. cikkének (1) bekezdésében és 25. cikkének (2) bekezdésében, illetve az 1830/2003/EK rendelet 4. cikkének (6) bekezdésében megállapított címkézési előírások alkalmazásában a „szervezet neve” „szójabab”.(2) A címkén, valamint e határozat 2. cikkének b) és c) pontjában említett, ACS-GHØØ5-3 szójababot tartalmazó vagy abból álló termékeket kísérő dokumentumokon fel kell tüntetni a „nem termesztésre” feliratot.d) Kimutatási módszer:-  Eseményspecifikus, valós idejű, kvantitatív PCR-alapú módszer az ACS-GHØØ5-3 szójababra.-  Magvakon hitelesítette az 1829/2003/EK rendelet alapján létesített közösségi referencialaboratórium, a hitelesítési jelentés az alábbi internetcímen olvasható: http://gmo-crl.jrc.it/statusofdoss.htm .-  Referenciaanyag: Az AOCS 0707-A, az AOCS 0707-B és az AOCS 0707-C, amelyek elérhetők az American Oil Chemists Society-n (AOCS) keresztül a http://www.aocs.org címen.e) Egyedi azonosító:ACS-GHØØ5-3f) A Biológiai Sokféleség Egyezmény biológiai biztonságról szóló Cartagena Jegyzőkönyvének II. melléklete szerint előírt információ:A Biológiai Biztonság Kérdéseiben illetékes Információs Központ, a bejegyzés azonosítószáma: lásd [ értesítéskor töltendő ki ]g) A termék forgalomba hozatalának, felhasználásának vagy kezelésének feltételei vagy korlátozásai:Nem szükséges.h) Felügyeleti tervA 2001/18/EK irányelv VII. mellékletének megfelelő környezeti hatások megfigyelésére irányuló felügyeleti terv.[Hivatkozás: az interneten közzétett terv]i) Az emberi fogyasztásra szánt élelmiszerek forgalomba hozatalát követő felügyeleti követelményekNem szükséges.Megjegyzés: idővel szükségessé válhat a vonatkozó dokumentumok internetes hivatkozásainak módosítása. Ezeket a módosításokat a géntechnológiával módosított élelmiszerek és takarmányok közösségi nyilvántartásának frissítésével teszik közzé. [1] HL L 268., 2003.10.18., 1. o. Az 1981/2006/EK bizottsági rendelettel (HL L 368., 2006.12.23., 99. o.) módosított rendelet.[2] HL L 106., 2001.4.17., 1. o. A legutóbb az 1830/2003/EK rendelettel (HL L 268., 2003.10.18., 24.o.) módosított irányelv.[3] http://www.efsa.europa.eu/EFSA/efsa_locale-1178620753816_1178620785771.htm[4] HL L 10., 2004.1.16., 5. o.[5] HL L 268., 2003.10.18., 24. o.[6] HL L 287., 2003.11.5., 1. o.


               EURÓPAI BIZOTTSÁG
            Brüsszel, 2016.5.17.
            COM(2016) 262 final
            2016/0136(NLE)
            Javaslat
            A TANÁCS HATÁROZATA
            az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodás II. mellékletének 15. cikkére vonatkozó magyarázó megjegyzések tekintetében az Európai Unió nevében az EU–Közép-Amerika Társulási Tanácsban képviselendő álláspontról

               INDOKOLÁS

               1.A JAVASLAT HÁTTERE

               •A javaslat indokai és céljai

                  Az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodást a felek 2012. június 29-én írták alá Tegucigalpában (Honduras), és 2013-tól ideiglenesen alkalmazzák.

                  A társulási megállapodás II. melléklete meghatározza a „származó termék” fogalmát és az igazgatási együttműködés módszereit. A II. melléklet 37. cikke értelmében a feleknek a vámüggyel, a kereskedelmi könnyítésekkel és a származási szabályokkal foglalkozó albizottság keretében meg kell állapodniuk a II. melléklet értelmezésével, alkalmazásával és kezelésével kapcsolatos „magyarázó megjegyzésekről”, majd azokat jóváhagyásra a társulási tanács elé kell terjeszteniük.

                  A vámüggyel, a kereskedelmi könnyítésekkel és a származási szabályokkal foglalkozó albizottság 2015. június 1-jén és 2-án ülésezett Brüsszelben, és megállapodásra jutott egyes magyarázó megjegyzésekről. A megjegyzések útmutatást adnak a megállapodás II. mellékletének 15. cikkében a származási igazolásként használható EUR.1 szállítási bizonyítvány kiállítására és kitöltésére vonatkozóan meghatározott előírások alkalmazásához.

                  A társulási megállapodás II. mellékletének 3. függeléke tartalmazza az EUR.1 szállítási bizonyítvány mintáját. A gyakorlatban azonban a 3. függelék szerinti szöveg és a tagállamok által nyomtatott bizonyítványok szövege némileg eltér egymástól. A magyarázó megjegyzések lehetőséget biztosítanak arra, hogy a bizonyítványok a szövegezés rugalmas kezelése mellett is érvényesek maradjanak, amennyiben valamennyi fél rendelkezik a felhasznált bizonyítvány egy példányával, és a szövegezés nem változtat az exportőr által megadandó információkon.

                  Azon információknak, amelyeket az exportőrnek a vámhatóság számára bemutatandó EUR.1 szállítási bizonyítványban meg kell adnia, egyértelműeknek kell lenniük, és ki kell zárniuk az esetleges visszaélések lehetőségét. Ezért a magyarázó megjegyzések az EUR.1 szállítási bizonyítvány minden egyes rovatának kitöltéséhez útmutatást adnak.

               •A javaslatnak a szabályozási terület jelenlegi rendelkezéseivel való összhangja

                  A javaslat összhangban van az Európai Unió és Chile, illetve Mexikó között létrejött szabadkereskedelmi megállapodások keretében elfogadott magyarázó megjegyzésekkel.

               •A javaslat egyéb uniós politikákkal való összhangja

                  A magyarázó megjegyzések alkalmazása elősegíti a szabályozás javítását.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  Mivel a javaslat az Európai Unió kereskedelempolitikájára vonatkozik, a megfelelő jogalap az Európai Unió működéséről szóló szerződés 207. cikke (4) bekezdésének a 218. cikk (9) bekezdésével összhangban értelmezett első albekezdése.

               •Szubszidiaritás (nem kizárólagos hatáskör esetén)

                  A javaslat az Európai Unió kizárólagos hatáskörébe tartozik.

               •Arányosság

                  A javaslat nem lépi túl a kitűzött célok eléréséhez szükséges és megfelelő mértéket.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •Az érdekelt felekkel folytatott konzultációk

                  Nem releváns, mivel a javaslat csupán egy meglévő megállapodásra vonatkozó útmutatást tartalmaz.

               •Szakértői vélemények beszerzése és felhasználása

                  Nem releváns, mivel a javaslat csupán egy meglévő megállapodásra vonatkozó útmutatást tartalmaz.

               •Hatásvizsgálat

                  A javaslat egy meglévő kétoldalú kereskedelmi megállapodásra vonatkozó útmutatást tartalmaz. Más figyelembe vehető választási lehetőség nincs.

               4.KÖLTSÉGVETÉSI VONZATOK

                  A javaslat nincs hatással az uniós költségvetésre.

               5.EGYÉB ELEMEK

                  Nincsenek.

               2016/0136 (NLE)

               Javaslat

               A TANÁCS HATÁROZATA

               az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodás II. mellékletének 15. cikkére vonatkozó magyarázó megjegyzések tekintetében az Európai Unió nevében az EU–Közép-Amerika Társulási Tanácsban képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodást
                  1
                (a továbbiakban: megállapodás) a felek 2011. március 22-én parafálták és 2012. június 29-én írták alá. A megállapodás 353. cikkének (4) bekezdésében foglaltaknak megfelelően a megállapodás IV. része 2013. augusztus 1. óta az Unió, Nicaragua, Honduras és Panama között, 2013. október 1. óta az említett felek, valamint Salvador és Costa Rica között, 2013. december 1. óta pedig egyrészről az Unió, Nicaragua, Honduras, Panama, Salvador és Costa Rica, másrészről Guatemala között ideiglenesen alkalmazandó.

               (2)A megállapodás II. mellékletének 37. cikke értelmében a feleknek a megállapodás 123. cikkével összhangban létrehozott, a vámüggyel, a kereskedelmi könnyítésekkel és a származási szabályokkal foglalkozó albizottság (a továbbiakban: albizottság) keretében meg kell állapodniuk a II. melléklet értelmezésével, alkalmazásával és kezelésével kapcsolatos „magyarázó megjegyzésekről”, majd azokat jóváhagyásra a társulási tanács elé kell terjeszteniük.

               (3)2015. június 1-jén és 2-án tartott ülésén az albizottság egyezségre jutott a megállapodás II. mellékletének 15. cikkére vonatkozó, az EUR.1 szállítási bizonyítvány kitöltésével és nyomtatásával kapcsolatos magyarázó megjegyzésekről (a továbbiakban: magyarázó megjegyzések).

               (4)Tekintve, hogy a megállapodás 3. mellékletének 3. függelékében szereplő EUR.1 szállítási bizonyítvány csupán mintául szolgál, előfordulhatnak kisebb eltérések a különböző hatóságok által nyomtatott okmányok között. Annak érdekében, hogy ezek az eltérések ne okozhassanak nehézségeket az EUR.1 szállítási bizonyítványok elfogadását illetően, továbbá hogy biztosított legyen a felek illetékes hatóságai általi egységes értelmezés, indokolt útmutatást adni az EUR.1 szállítási bizonyítvány tartalmával és nyomtatásával kapcsolatos követelményekről. Az Unió nevében a társulási tanácsban képviselendő álláspontnak a csatolt határozattervezeten kell alapulnia,

               ELFOGADTA EZT A HATÁROZATOT:

               1. cikk

               (1)
                     A megállapodás II. mellékletének 15. cikkére vonatkozó, az EUR.1 szállítási bizonyítványokkal kapcsolatos magyarázó megjegyzések tekintetében az Unió nevében a társulási tanácsban képviselendő álláspont a társulási tanács e határozathoz csatolt határozattervezetén alapul.

               (2)
                     Az Uniót a társulási tanácsban képviselő személyek a társulási tanács határozattervezetének kisebb módosításait a Tanács külön határozata nélkül is jóváhagyhatják.

               2. cikk

               A társulási tanács határozatát annak elfogadása után az Európai Unió Hivatalos Lapjában közzé kell tenni.

               3. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                     HL L 346., 2012.12.15., 3. o

                  .

    ---documentbreak---

               EURÓPAI BIZOTTSÁG
            Brüsszel, 2016.5.17.
            COM(2016) 262 final
            MELLÉKLET
            Csatolmány
            a következőhöz:
            JavaslatA TANÁCS HATÁROZATA
            az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodás II. mellékletének 15. cikkére vonatkozó magyarázó megjegyzések tekintetében az Európai Unió nevében az EU-Közép-Amerika Társulási Tanácsban képviselendő álláspontról

               AZ EU–KÖZÉP-AMERIKA TÁRSULÁSI TANÁCS
               XX/2016 HATÁROZATA

               a megállapodás II. mellékletének (A „származó termékek” fogalmának meghatározásáról és az igazgatási együttműködés módszereiről) 15. cikkére vonatkozó, az EUR.1 szállítási bizonyítvánnyal kapcsolatos magyarázó megjegyzések megállapításáról

               AZ EU–KÖZÉP-AMERIKA TÁRSULÁSI TANÁCS,

               tekintettel az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodásra (a továbbiakban: megállapodás) és különösen annak II. melléklete 37. cikkére,

               mivel:

               (1)
                     A megállapodás II. melléklete meghatározza a „származó termék” fogalmát és az igazgatási együttműködés módszereit.

               (2)
                     A megállapodás II. mellékletének 37. cikke értelmében a Feleknek a vámüggyel, a kereskedelmi könnyítésekkel és a származási szabályokkal foglalkozó albizottság keretében meg kell állapodniuk a II. melléklet értelmezésével, alkalmazásával és kezelésével kapcsolatos magyarázó megjegyzésekről, majd azokat jóváhagyásra a társulási tanács elé kell terjeszteniük.

               (3)
                     Tekintve, hogy a megállapodás II. mellékletének 3. függelékében szereplő EUR.1 szállítási bizonyítvány csupán mintául szolgál, előfordulhatnak kisebb eltérések a különböző hatóságok által nyomtatott okmányok között. Egyértelművé kell tenni, hogy ezek az eltérések nem vonhatják maguk után a bizonyítványok elutasítását.

               (4)
                     Ezenkívül annak érdekében, hogy ezek az eltérések ne okozhassanak nehézségeket az EUR.1 szállítási bizonyítványok elfogadását illetően, továbbá hogy biztosított legyen a Felek illetékes hatóságai általi egységes értelmezés, indokolt útmutatást adni az EUR.1 szállítási bizonyítvány tartalmával és nyomtatásával kapcsolatos követelményekről,

               ELFOGADTA EZT A HATÁROZATOT:

               Egyetlen cikk

               A Társulási Tanács jóváhagyja az e határozat mellékletében szereplő, a megállapodás II. mellékletére (A „származó termékek” fogalmának meghatározásáról és az igazgatási együttműködés módszereiről) vonatkozó, az EUR.1 szállítási bizonyítvánnyal kapcsolatos magyarázó megjegyzéseket.

               Ez a határozat az elfogadását követő napon lép hatályba.

               Kelt: …,

               a Társulási Tanács részéről

               a KA Fél részéről

               az EU Fél részéről

               MELLÉKLET

               Magyarázó megjegyzések

               15. cikk – EUR.1 szállítási bizonyítvány: formanyomtatványok és kitöltési útmutató

               Az EUR.1 szállítási bizonyítvány sorszáma

               Az EUR.1 szállítási bizonyítványt az azonosítás megkönnyítése érdekében sorszámmal kell ellátni. A sorszámot általában egy vagy több betűjel és számok alkotják.

               Az EUR.1 szállítási bizonyítvány formanyomtatványai

               Azok az EUR.1 szállítási bizonyítványok, amelyek szövege a kiállító hatóságtól függően eltér a megállapodás II. mellékletének (A „származó termékek” fogalmának meghatározásáról és az igazgatási együttműködés módszereiről) 3. függelékében (EUR.1 szállítási bizonyítvány és az EUR.1 szállítási bizonyítvány iránti kérelem mintája) foglalt mintától, elfogadhatók származási igazolásként, amennyiben:

               a) az eltérések nem módosítják az egyes rovatokban megadandó információkat; valamint

               b) a Felek illetékes hatóságai az Európai Bizottságon keresztül eljuttatták egymásnak a bizonyítvány eltérő mintapéldányait, és értesítették e megállapodás IV. részének koordinátorait.

               1. rovat: Exportőr

               Teljes körűen ismertetni kell az áruk exportőrének adatait (név, jelenlegi pontos cím, valamint a kivitel kiindulási országa).

               2. rovat: Az alábbiak közötti preferenciális kereskedelemben használt bizonyítvány:

               Tüntesse fel a következők közül a megfelelőket:

               Közép-Amerika; Európai Unió vagy EU
                  1
               ; Ceuta; Melilla; Andorra vagy AD; San Marino vagy SM.

               3. rovat: Címzett

               E rovat kitöltése nem kötelező. A rovat kitöltése esetén a címzett következő adatait kell megadni:  név, jelenlegi pontos cím és az áruk rendeltetési országa.

               4. rovat: Származási ország, országcsoport vagy terület

               Tüntesse fel az áruk származási országát, országcsoportját vagy területét:

               Közép-Amerika; Európai Unió vagy EU
                  2
               ; Ceuta; Melilla; Andorra vagy AD; San Marino vagy SM.

               5. rovat: Rendeltetési ország, országcsoport vagy terület

               Tüntesse fel azt az országot, országcsoportot vagy az importáló fél azon területét, ahová a termékeket szállítani fogják:

               Közép-Amerika; Európai Unió vagy EU
                  3
               ; Ceuta; Melilla; Andorra vagy AD; San Marino vagy SM.

               6. rovat: Szállítási adatok

               E rovat kitöltése nem kötelező. A rovat kitöltése esetén a szállítóeszköz és a légifuvarlevél vagy a hajóraklevél számát, valamint az adott fuvarozási vállalatok nevét kell feltüntetni.

               7. rovat: Megjegyzések

               Ezt a rovatot az alábbiak szerint kell kitölteni:

               1. Abban az esetben, ha a bizonyítvány kiállítására a megállapodás II. mellékletének 16. cikke szerint, az áruk kivitelét követően kerül sor, a következőt kell feltüntetni a rovatban a megállapodásban meghatározott nyelvek valamelyikén: „KIADVA VISSZAMENŐLEGES HATÁLLYAL”. Ezenkívül a II. melléklet 16. cikke (1) bekezdésének b) pontjában meghatározott esetben e rovatban kell feltüntetni a technikai okok miatt a behozatalkor el nem fogadott EUR.1 szállítási bizonyítvány számát („EUR.1 sz.: .....”).

               2. A bizonyítványról a megállapodás II. mellékletének 17. cikke alapján kiállított másodlat esetében a következőket kell feltüntetni a rovatban a megállapodásban meghatározott nyelvek valamelyikén: „MÁSODLAT”, valamint az eredeti EUR.1 szállítási bizonyítvány kiállításának dátuma.

               3. A Bolívia, Ecuador, Kolumbia, Peru vagy Venezuela viszonylatában alkalmazott származási kumuláció esetében a következőt kell feltüntetni a rovatban: „kumuláció (az ország neve) viszonylatában”, a II. melléklet 3. cikkének megfelelően.

               4. Amennyiben egy termékre vámkontingenshez kötött származási szabályok vannak érvényben, a következőt kell feltüntetni a rovatban: „Származó termék a II. melléklet (A »származó termékek« fogalmának meghatározásáról és az igazgatási együttműködés módszereiről) 2A. függelékének megfelelően”.

               5. Egyéb olyan esetekben, amelyekben hasznosnak bizonyulhat pontosítani az EUR.1 szállítási bizonyítvánnyal kapcsolatos információkat.

               8. rovat: Tételszám; jelek és számok; a csomagok száma és fajtája; árumegnevezés

               Adja meg az árumegnevezést a számlában szereplő leírásnak megfelelően (tételszám vagy tételsorszám; jelek és számok; a csomagok mennyisége és fajtája – rakodólapok, ládák, dobozok, zacskók, tekercsek, végek, hordók, vászonzsákok stb.). Az árukról általános leírás is adható, amennyiben az kapcsolódik a számlán szereplő konkrét leíráshoz, és egyértelmű kapcsolat áll fenn a behozatali okmány és az EUR.1 szállítási bizonyítvány között. Ebben az esetben a számla számát fel kell tüntetni e rovatban. A tarifális besorolást minden esetben legalább a Harmonizált Rendszer szerinti vámtarifaszám (négy számjegyű kód) szintjén meg kell adni.

               Ha az áruk nincsenek csomagolva, tüntesse fel az árucikkek számát vagy – adott esetben – az „Ömlesztve” jelölést.

               Közvetlenül az áruk leírása előtt – üres sorok vagy helyek kihagyása nélkül – fel kell tüntetni a tételszámot vagy a tételsorszámot. A bizonyítványban megjelölt termékek között szintén nem maradhatnak üres helyek. Ha a rovat nincs teljesen kitöltve, a leírás utolsó sora alatt egy vízszintes vonalat kell húzni, az üresen hagyott helyet pedig átlós vonallal át kell húzni oly módon, hogy a rovatban utólag ne lehessen további bejegyzéseket tenni.

               9. rovat: Bruttó tömeg (kg) vagy más mértékegység (liter, m3 stb.)

               A 8. rovatban felsorolt összes termékre vagy külön-külön minden egyes tételre (HR-vámtarifaszám) vonatkozóan adja meg a bruttó tömeget (kg) vagy a valamely más mértékegységben (liter, m3 stb.) kifejezett mennyiséget.

               10. rovat: Számlák

               E rovat kitöltése nem kötelező. A rovat kitöltése esetén tüntesse fel a számla (számlák) keltét és számát.

               11. rovat: Az illetékes hatóság vagy vámhatóság jóváhagyása

               Ezt a rovatot az egyes országok gyakorlatának megfelelően a bizonyítványt kiállító illetékes hatóság vagy vámhatóság tölti ki.

               12. rovat: Az exportőr nyilatkozata

               Ezt a rovatot az exportőr vagy annak meghatalmazott képviselője tölti ki. A rovatnak tartalmaznia kell a bizonyítvány kiállításának helyét és időpontját, valamint az exportőrnek vagy meghatalmazott képviselőjének az aláírását.

               Az exportőr vagy annak meghatalmazott képviselője saját kezűleg is aláírhatja az EUR.1 bizonyítványt, vagy a Fél lehetőséget adhat a bizonyítvány digitális aláírására.

               13. rovat: Ellenőrzés iránti kérelem; valamint 14. rovat: Az ellenőrzés eredménye

               Ezeket a rovatokat az egyes országok gyakorlatának megfelelően a vámhatóság vagy az illetékes hatóság tölti ki megerősítés céljából.

               Melléklet az EUR.1 szállítási bizonyítvány kitöltési útmutatójához

               Egyértelműen az Unióra utaló kifejezések

                        Nyelv

                        EU

                        Európai Unió (EU)

                        BG

                        EC

                        Европейски съюз (ЕС)

                        CS

                        EU

                        Evropská unie

                        DA

                        EU

                        Den Europæiske Union

                        DE

                        EU

                        Europäische Union

                        EL

                        EE

                        Ευρωπαϊκή Ένωση

                        EN

                        EU

                        European Union

                        ES

                        UE

                        Unión Europea

                        ET

                        EL

                        Euroopa Liit

                        FI

                        EU

                        Euroopan unioni

                        FR

                        UE

                        Union européenne

                        HR

                        EU

                        Europska unija

                        HU

                        EU

                        Európai Unió

                        IT

                        UE

                        Unione europea

                        LT

                        ES

                        Europos Sąjunga

                        LV

                        ES

                        Eiropas Savienība

                        MT

                        UE

                        Unjoni Ewropea

                        NL

                        EU

                        Europese Unie

                        PL

                        UE

                        Unia Europejska

                        PT

                        UE

                        União Europeia

                        RO

                        UE

                           Uniunea

                         Europeană

                        SK

                        EÚ

                        Európska únia

                        SL

                        EU

                        Evropska unija

                        SV

                        EU

                        Europeiska unionen

                     (1)
                  Lásd a „Melléklet az EUR.1 szállítási bizonyítvány kitöltési útmutatójához” című szakaszt.

                     (2)
                  Lásd a „Melléklet az EUR.1 szállítási bizonyítvány kitöltési útmutatójához” című szakaszt.

                     (3)
                  Lásd a „Melléklet az EUR.1 szállítási bizonyítvány kitöltési útmutatójához” című szakaszt.


				|

		52013PC0482

			Javaslat A TANÁCS HATÁROZATA a fegyverkereskedelmi szerződésnek az Európai Unió érdekében történő ratifikálására a tagállamoknak adott felhatalmazásról /* COM/2013/0482 final - 2013/0225 (NLE) */

			   	INDOKOLÁS
1.           A JAVASLAT HÁTTERE
1.1. Bevezetés
A 2006-ban elfogadott 61/89 jelzetű
határozatában az ENSZ fegyverkereskedelmi szerződés (ATT) kidolgozását
kezdeményezte a hagyományos fegyverek nemzetközi kereskedelmének szabályozása
érdekében. A kezdeményezés célja az volt, hogy létrehozzon egy jogilag
kötelező érvényű szerződést, amely a behozatalra, a kivitelre és
a kereskedelemre vonatkozó egységes nemzetközi előírások szigorításával
felelősségteljesebbé teszi a hagyományos fegyverek legális kereskedelmét.
2007 és 2009 során
intenzív előkészítő munka zajlott, melyet a fegyverkereskedelmi
szerződésről szóló első ENSZ-konferencia követett 2012. július
2–27. között. Habár a konferencia résztvevőinek nem sikerült megegyezésre
jutniuk, megfogalmazták a szerződés első tervezetének szövegét.
A legutóbbi, 2013 márciusában tartott
ENSZ-konferencián átdolgozták a szerződés tervezetét, egyetértés azonban
még mindig nem alakult ki, mivel három állam továbbra is elutasította az elnök
javaslatát. A szerződést végül 2013. április 2-án fogadták el
minősített többséggel. A legtöbb ENSZ-tagállam egyetértett abban, hogy
2013. június 3-ra tűzzék ki a szerződés aláírásra való megnyitásának
napját.
1.2. Uniós
hatáskör
Az Európai Unió működéséről szóló
szerződés (EUMSZ) 3. cikkében rögzített, a külső hatáskörökre
vonatkozó szabályoknak megfelelően a fegyverkereskedelmi szerződés
olyan területeket érint, amelyek az Unió kizárólagos hatáskörébe tartoznak.
A fegyverkereskedelmi szerződés
többek között olyan intézkedéseket (például kiviteli vagy behozatali
ellenőrzéseket) ír elő, amelyek az Unió közös
kereskedelempolitikájának hatálya alá tartoznak. Ezen
a területen belül a fegyverkereskedelmi szerződés az uniós jog olyan
területeit érinti, amelyekre már előrehaladott szabályozás jellemző. A
fentieken túl a következő másodlagos uniós jogi aktusok szintén
jelentőséggel bírnak a szerződés szempontjából: a) az Európai
Parlament és a Tanács 2009. május 6-i 2009/43/EK irányelve a védelmi
vonatkozású termékek Közösségen belüli transzferére vonatkozó feltételek
egyszerűsítéséről, b) a Tanács 1991. június 18-i 91/477/EGK irányelve
a fegyverek megszerzésének és tartásának ellenőrzéséről, c) az
Európai Parlament és a Tanács 2012. március 14-i 258/2012/EU rendelete az Egyesült
Nemzeteknek a nemzetközi szervezett bűnözés elleni egyezményét
kiegészítő, a tűzfegyverek, részeik, alkotóelemeik és a lőszerek
tiltott gyártásáról ás kereskedelméről szóló jegyzőkönyve (az ENSZ
tűzfegyverekről szóló jegyzőkönyve) 10. cikkének
végrehajtásáról, valamint a tűzfegyverek, tűzfegyverdarabok,
alkotóelemeik és lőszereik kiviteli engedélyezési, behozatali és tranzit
szabályainak létrehozásáról.
Mivel a fegyverkereskedelmi szerződés az
EU kizárólagos hatáskörébe tartozó kérdéskörökre is vonatkozik, a tagállamok
nem dönthetnek önállóan a szerződés aláírásáról és ratifikálásáról. A
szerződést – az Unió érdekét szem előtt tartva – csak azután írhatják
alá, hogy a Bizottság javaslatára a Tanács ilyen irányú felhatalmazást adott
nekik.
1.3. A
fegyverkereskedelmi egyezmény részletei és kiterjedése
A fegyverkereskedelmi szerződés célja,
hogy a hagyományos fegyverek nemzetközi kereskedelmének szabályozásával és a
tiltott fegyverkereskedelem visszaszorításával hozzájáruljon a nemzetközi és
regionális béke, biztonság és stabilitás megteremtéséhez. A fegyverkereskedelmi
szerződés előírásokat határoz meg a hagyományos fegyverek átadására
vonatkozóan, és arra kötelezi a részes államokat, hogy minden hagyományos
fegyver és lőszer kivitelét ellenőrizzék annak érdekében, hogy azokat
ne lehessen többek között emberi jogi visszaéléshez, terrorcselekményhez és a
humanitárius jog megsértéséhez felhasználni.
A fegyverkereskedelmi szerződés
előírja, hogy a fegyvereladásokat értékelésnek kell alávetni, és hogy az
importáló és az exportáló államnak intézkedéseket kell hoznia a hagyományos
fegyverek eltérítésének megakadályozására. A fentieken túl a szerződés a
fegyverkereskedelem átláthatóságát is erősíti azáltal, hogy
nyilvántartási, valamint a Titkárságnak és a többi részes államnak való jelentéstételi
kötelezettséget ír elő az államok számára. A fegyverkereskedelmi
szerződés rendelkezései a hagyományos fegyverek következő
kategóriáira vonatkoznak: harckocsik, fegyveres harci járművek, nagy
űrméretű tüzérségi rendszerek, harci repülőgépek, harci
helikopterek, hadihajók, rakéták és rakétaindítók, kézi lőfegyverek és
könnyűfegyverek. A szerződés hatálya ezenkívül a felsorolt fegyverek
lőszereire, alkotóelemeire és alkatrészeire is kiterjed.
1.4. A
szerződés hatása az uniós vívmányokra
A fegyverkereskedelmi
szerződés befolyásolhatja vagy módosíthatja az
Európai Unió által elfogadott egységes szabályok alkalmazási körét. Ezért a Tanács azon .../2013 határozatának mellékletében, melyben
felhatalmazta Bizottságot arra, hogy az Unió kizárólagos hatáskörébe tartozó
kérdésekben tárgyalásokat folytasson a fegyverkereskedelmi
szerződésről, a következő tárgyalási irányelveket határozta meg:

(1)
A fegyverkereskedelmi szerződés nem
tartalmazhat olyan rendelkezéseket, amelyek megakadályozzák a tagállamokat az
alábbi jogi aktusok alkalmazásában:
(a)
a Tanács 1991. június 18-i 91/477/EGK módosított
irányelve a fegyverek megszerzésének és tartásának ellenőrzéséről;
(b)
a Tanács 93/15/EGK 1993. április 5-i módosított
irányelve a polgári felhasználású robbanóanyagok forgalomba hozatalára és
felügyeletére vonatozó rendelkezések harmonizációjáról;
(c)
az Európai Parlament és a Tanács 2009. május 6-i
2009/43/EK módosított irányelve a védelmi vonatkozású termékek Közösségen
belüli transzferére vonatkozó feltételek egyszerűsítéséről.
(2)
A fegyverkereskedelmi szerződés nem
tartalmazhat olyan rendelkezéseket, amelyek korlátozzák az áruk, a személyek, a
szolgáltatások és a tőke szabad mozgását az Unió belső piacán, hacsak
az EUMSZ 36.cikke, 45. cikkének (3) bekezdése, 52. cikkének (1) bekezdése,
65.cikke vagy 346. cikke e korlátozást kifejezetten nem indokolja.
(3)
A szerződés által előírt minden olyan
rendelkezés, amely korlátozza az Unióba irányuló behozatalt, az Unióból
történő kivitelt vagy az Unió területén áthaladó tranzitot, összhangban kell,
hogy legyen az uniós jog vonatkozó rendelkezéseivel, különös tekintettel a
következőkre:
(a)
a Tanács 2009. február 26-i 260/2009/EK rendelete a
behozatalra vonatkozó közös szabályokról;
(b)
a Tanács 2009. október 19-i 1061/2009/EK rendelete
a kivitelre vonatkozó közös szabályokról;
(c)
az Európai Parlament és a Tanács 2012. március 14-i
258/2012/EU rendelete az Egyesült Nemzeteknek a nemzetközi szervezett
bűnözés elleni egyezményét kiegészítő, a tűzfegyverek, részeik,
alkotóelemeik és a lőszerek tiltott gyártásáról és kereskedelméről
szóló jegyzőkönyve (az ENSZ tűzfegyverekről szóló
jegyzőkönyve) 10. cikkének végrehajtásáról, valamint a tűzfegyverek,
tűzfegyverdarabok, alkotóelemeik és lőszereik kiviteli engedélyezési,
behozatali és tranzit szabályainak létrehozásáról;
(d)
az Európai Parlament és a Tanács 2009. május 6-i
2009/43/EK módosított irányelve a védelmi vonatkozású termékek Közösségen
belüli transzferére vonatkozó feltételek egyszerűsítéséről.
Az említett európai uniós jogi aktusok az
uniós joganyag részét képezik, ezért alapvető szempont, hogy a
fegyverkereskedelmi szerződés elfogadása ne kérdőjelezze meg
őket. Mivel a szerződés nem tartalmaz a regionális integrációs
szervezetekre vonatkozó, úgynevezett RIO-záradékot, ezért különösen fontos a
belső piacra vonatkozó jogszabályok védelme.
Ennek megfelelően részletes elemzés
készült a Tanács vonatkozó tárgyalási irányelvei alapján, és az megállapította,
hogy a fegyverkereskedelmi szerződés rendelkezései (6., 7., 9. és 26.
cikke) összhangban vannak az uniós vívmányokkal. Amennyiben az
összeegyeztethetőséggel kapcsolatban mégis probléma merülne fel, a 26.
cikk (1) bekezdése lehetőséget nyújt ezek megoldására. E cikk értelmében a
szerződés végrehajtása nem sértheti a részes államok azon kötelezettségeit,
amelyeket meglévő vagy jövőbeli nemzetközi megállapodások részes
feleiként vállalnak, és amelyek összhangban vannak a szerződéssel.
Az Európai Unió nem csatlakozhat a
fegyverkereskedelmi szerződéshez, mivel annak jelenlegi szövege kizárólag
részes államokra érvényes. Az egyezmény azonban lehetővé teszi a
későbbi módosításokat, így amennyiben a részes államok háromnegyede
megszavazza, az Európai Unió is a szerződés részes felévé válhat.
1.5. A
szerződés ratifikálása
Maga az Európai Unió nem ratifikálhatja a
fegyverkereskedelmi szerződést. A szerződés azonban részben az Unió
kizárólagos hatáskörébe, részben pedig a tagállamok hatáskörébe tartozik, ezért
az uniós intézményeknek és a tagállamoknak mindent meg kell tenniük annak
érdekében, hogy a fegyverkereskedelmi szerződés ratifikálása egyhangúlag
megtörténjen, és a szerződésből fakadó kötelezettségek teljesüljenek.
Figyelembe véve a tagállamok azon szándékát,
hogy 2013. június 3-án alá kívánták írni a fegyverkereskedelmi szerződést,
a Bizottság számára kiemelten fontos volt egy olyan tanácsi határozat
előkészítése és elfogadása, amely az Unió kizárólagos hatáskörébe tartozó
kérdések tekintetében felhatalmazza a tagállamokat a fegyverkereskedelmi
szerződés aláírására. A Bizottság javaslata alapján a Tanács 2013.
május 27-én elfogadta az említett határozatot, melynek alapján a
fegyverkereskedelmi szerződés aláírásakor a tagállamok nyilatkozhatnak
arról, hogy a fegyverkereskedelmi szerződés hatálybalépéséig ideiglenesen
alkalmazzák annak 6. és 7. cikkét. Az ideiglenes alkalmazásról való
nyilatkozattétel lehetősége a ratifikálás időszakában is nyitva áll
azon uniós tagállamok előtt, amelyek a fegyverkereskedelmi szerződés
aláírásakor nem tettek ilyen értelmű nyilatkozatot. Következő
lépésként a fegyverkereskedelmi szerződés mielőbbi végrehajtása
érdekében a Bizottság most újabb tanácsi határozatra tesz javaslatot, melynek
célja az Unió kizárólagos hatáskörébe tartozó kérdések tekintetében a
tagállamok felhatalmazása a fegyverkereskedelmi szerződés ratifikálására.
A határozat Tanács általi elfogadása előtt az Európai Parlament
egyetértésére van szükség.
1.6. Következtetés
A béketeremtés és a
humanitárius erőfeszítések sikere érdekében elengedhetetlenül fontos, hogy
megszűnjön a hagyományos fegyverek nemzetközi kereskedelmének szabályozatlansága.
A hagyományos fegyverek behozatalára, kivitelére és átadására vonatkozó
egységes, jogilag kötelező érvényű előírások meghatározásával a
fegyverkereskedelmi szerződés hozzájárul a fegyverkereskedelem
átláthatóbbá és felelősségteljesebbé tételéhez, ami az Európai Parlamentnek, a Tanácsnak és a Bizottságnak
egyaránt célja. A szerződés alkalmas
lehet a nemzetközi béke és a globális biztonság megerősítésére. A
hagyományos fegyverek illegális vagy nem megfelelően szabályozott
kereskedelme emberéletek kioltásához vezet – évente több mint 740 000
férfi, nő és gyermek hal meg fegyveres erőszak következtében. Ezért
kiemelt jelentőségű a fegyverkereskedelmi szerződés gyors
hatálybalépése, ehhez pedig fontos lenne, hogy a tagállamok a lehető
leghamarabb ratifikálják a szerződést.
2.           AZ ÉRDEKELT FELEKKEL FOLYTATOTT
KONZULTÁCIÓK ÉS A HATÁSVIZSGÁLATOK EREDMÉNYEI
Tárgytalan.
3.           A JAVASLAT JOGI ELEMEI
1. cikk
Mivel az EU nem csatlakozhat a
szerződéshez, a cikk felhatalmazza a tagállamokat arra, hogy ratifikálják
a jelenlegi szerződést az Európai Unió kizárólagos hatáskörébe tartozó
kérdések tekintetében.
2. cikk
A határozat célja, hogy az Európai Unió
kizárólagos hatáskörébe tartozó kérdések tekintetében felhatalmazza a
tagállamokat, hogy a szerződést magukra nézve kötelezőnek ismerjék
el, ebből következően a határozat címzettjei maguk a tagállamok.
4.           KÖLTSÉGVETÉSI HATÁSOK
Nincsenek.
2013/0225 (NLE)
Javaslat
A TANÁCS HATÁROZATA
a fegyverkereskedelmi szerződésnek az
Európai Unió érdekében történő ratifikálására a tagállamoknak adott
felhatalmazásról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 114. cikkére és
207. cikke (3) bekezdésére, összefüggésben a 218. cikk (6) bekezdésének a) – v)
pontjával,
tekintettel az Európai Bizottság javaslatára,
tekintettel az Európai Parlament
egyetértésére,[1]
mivel:
(1)       2013. március 11-én a Tanács
felhatalmazta a Bizottságot arra, hogy az Unió kizárólagos hatáskörébe tartozó
kérdésekben tárgyalásokat folytasson az Egyesült Nemzetek Szervezete keretein
belül a fegyverkereskedelmi szerződésről.
(2)       Az Egyesült Nemzetek
Szervezetének Közgyűlése 2013. április 2-án elfogadta a
fegyverkereskedelmi szerződés[2]
szövegét. A Közgyűlés egyben felkérte a főtitkárt mint a
szerződés letéteményesét, hogy 2013. június 3-án nyissa meg aláírásra a
szerződést, továbbá felkért minden államot arra, hogy mérlegelje a
szerződés aláírását, ezt követően pedig az alkotmányos eljárásainak
megfelelően a lehető legkorábbi időpontban váljon annak részes
felévé.
(3)       A szerződés célja, hogy
meghatározza a lehető legmagasabb szintű egységes nemzetközi
előírásokat a hagyományos fegyverek nemzetközi kereskedelmének
szabályozására, illetve a szabályozás javítására vonatkozóan, megelőzze és
megszüntesse a hagyományos fegyverek illegális kereskedelmét, valamint
megelőzze azok tiltott kereskedelem céljára való eltérítését. A tagállamok
elégedettek voltak a tárgyalások eredményével, és támogatták a szerződés
mielőbbi aláírását és ratifikálását.
(4)       A szerződés néhány
rendelkezése olyan területeket érint, amelyek az Unió kizárólagos hatáskörébe
tartoznak, vagy azért, mert a közös kereskedelempolitika hatálya alá tartoznak,
vagy pedig azért, mert a hagyományos fegyverek és robbanószerek továbbadására
vonatkozó belső piaci szabályokat érintik.
(5)       Az Európai Unió nem írhatja
alá és nem ratifikálhatja a szerződést, mivel annak csak államok lehetnek
részes felei.
(6)       2013. május 27-én a Bizottság
javaslata alapján a Tanács határozatot fogadott el, melyben felhatalmazta a
tagállamokat a fegyverkereskedelmi szerződésnek az Európai Unió érdekében
történő aláírására.
(7)       Ezért az Európai Unió
működéséről szóló szerződés 2. cikkének (1) bekezdése alapján az
Unió kizárólagos hatáskörébe tartozó kérdések tekintetében a Tanácsnak fel kell
hatalmaznia a tagállamokat a szerződésnek az Európai Unió érdekében
történő ratifikálására.
ELFOGADTA EZT A HATÁROZATOT:
1. cikk
Az Unió kizárólagos hatáskörébe tartozó
kérdések tekintetében a tagállamok felhatalmazást kapnak a fegyverkereskedelmi
szerződésnek az Európai Unió érdekében történő ratifikálására.
2. cikk
Ennek a határozatnak a tagállamok a
címzettjei.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL C […]., [...], […]. o.
[2]               A/CONF.217/2013/L.3


Fontos jogi nyilatkozat

|

52007SC0364

Tervezet: az EGT-VegyesBizottság határozata az Európai Gazdasági Térségről szóló megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról - Tervezet: a Bizottság közös álláspontja  /* SEC/2007/0364 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 23.3.2007SEC(2007) 364 véglegesTervezet:AZ EGT-VEGYESBIZOTTSÁG HATÁROZATAaz Európai Gazdasági Térségről szóló megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról- Tervezet: a Bizottság közös álláspontja - (előterjesztő: a Bizottság)INDOKOLÁS1. Az Európai Gazdasági Térségről szóló megállapodás 31. jegyzőkönyve külön rendelkezéseket tartalmaz a Közösség és az EGT-hez tartozó EFTA-államok között a négy alapszabadságon kívül eső területeken folytatott együttműködésről.2. Az EGT-Vegyesbizottság mellékelt határozattervezetének célja, hogy a 31. jegyzőkönyv módosításával kiterjessze az együttműködést az információs társadalom területén. Az alábbi határozat beillesztésével a tervezet megszabja az együttműködés kereteit, valamint meghatározza, hogy az EGT-hez tartozó EFTA-államok milyen módon vehetnek teljes mértékben részt az e területet érintő közösségi programokban és fellépésekben 2007. január 1-jei kezdettel:-  32006 D 1718: az Európai Parlament és a Tanács 2006. november 15-i 1718/2006/EK határozata az európai audiovizuális ágazatot támogató program végrehajtásáról (MEDIA 2007).3. Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikke (3) bekezdésének b) pontja előirányozza, hogy a Közösség ilyen határozatokkal kapcsolatos álláspontját a Tanács alakítsa ki a Bizottság javaslata alapján.4. Az EGT-Vegyesbizottság határozattervezetét jóváhagyás céljából benyújtják a Tanácshoz, majd a Bizottság a lehető leghamarabb előterjeszti a Közösség álláspontját az EGT-Vegyesbizottságban.Tervezet:AZ EGT-VEGYESBIZOTTSÁG HATÁROZATAaz Európai Gazdasági Térségről szóló megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításárólAZ EGT-VEGYESBIZOTTSÁG,tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,mivel:1.  A megállapodás 31. jegyzőkönyvét a […]-i […/...] EGT-vegyesbizottsági határozat[1] módosította.2.  Helyénvaló kiterjeszteni a megállapodás szerződő felei közötti együttműködést az európai audiovizuális ágazatot támogató program végrehajtásáról (MEDIA 2007) szóló, 2006. november 15-i 1718/2006/EK európai parlamenti és tanácsi határozatra[2].3.  Ezért a megállapodás 31. jegyzőkönyvét módosítani kell annak érdekében, hogy e kibővített együttműködés 2007. január 1-jei kezdettel lehetővé váljon,A KÖVETKEZŐKÉPPEN HATÁROZOTT:1. cikkA megállapodás 31. jegyzőkönyve 9. cikkének (4) bekezdése az alábbi francia bekezdéssel egészül ki:„– 32006 D 1718 : az Európai Parlament és a Tanács 2006. november 15-i 1718/2006/EK határozata az európai audiovizuális ágazatot támogató program végrehajtásáról (MEDIA 2007) (HL L 327., 2006.11.24., 12. o.).”2. cikkEz a határozat a megállapodás 103. cikkének (1) bekezdése értelmében az EGT-Vegyesbizottsághoz eljuttatott utolsó értesítést követő napon lép hatályba*.Ezt a határozatot 2007. január 1-jétől kell alkalmazni.3. cikkEzt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.Kelt Brüsszelben, […]-án/-én.az EGT-Vegyesbizottság részérőlaz elnök […]az EGT-Vegyesbizottságtitkárai […] [1] HL L …[2] HL L 327., 2006.11.24., 12. o.* [Alkotmányos követelmények fennállását jelezték.] [Alkotmányos követelmények fennállását nem jelezték.]